3D printerlar ⋆ WWW.SAVOL-JAVOB.COM\nИшлаб чиқаришда рақамли инновацион технологияларни, айниқса, замонавий 3D-принтерларни қўллаш шу қадар кенг ва катта миқёсли масалаки, уни бироз ёритиш учун ҳам ушбу мақоладан кўра анча кўпроқ маълумотлар зарур бўлар эди аслида. Шунинг учун ҳам биз бу бўлимда хозирги пайтда шиддат билан ривожланаётган фақатгина битта замонавий инновацион технология – 3D-инновацион технологияларнинг қўлланилиш кўлами ҳақидагина қисқача тўхталиб ўтамиз.\nКўпинча бу ҳақда гап кетганида кўпчилик 3D-кўзойнакларни эслай бошлайди. Аммо хозирги пайтда 3D-сканер, 3D-аудио, 3D-видео, 3D-шутер, 3D-товуш, 3D-расм ёки тасвир ва 3D-принтер деган тушунчалар ҳам шиддат билан ҳаётимизга кириб келди. 3D атамаси инглизча 3D – three dimensional (уч ўлчамли) маъносини англатади. 3D-принтерларнинг ишлаш тамойили исталган предметнинг нусхасини бирор бир материалдан фойдаланган холда қаватма-қават усулда принтерда яратишни (ясашни) англатади. Яъни, 3D-принтернинг ишлаши натижасида бирор бир объектнинг физик нусхаси пайдо бўлади ва уни ушлаб кўриш ёки ундан қандайдир мақсадларда фойдаланиш мумкин бўлади.\nУч ўлчамли печат ғояси олдинги асрнинг 80-йилларида айтилиб, бу йўналишдаги биринчи натижалар 90-йилларнинг охирларида олинган эди. Биринчи 3D-принтер АҚШ нинг Массачусетс технология институтида ишлаб чиқилган бўлиб, хозирги пайтда унинг жуда кўп турлари ва моделларининг уй шароитида ишлатиладиган иҳчам турлари ҳам мавжуд. Нархлари ҳам қандай турга мансублигига қараб, 600 доллардан 20 миллион долларгача боради. Уларни интернетдан заказ қилиб олиш имкониятлари ҳам бир талай. 3D-принтерда печатлаш принципи ҳам жуда оддий: объект яратилиши учун керакли бўлган хомашё (масалан, АБС-пластик ёки гипс) печат қиладиган каллакдан (катридждан) ўтади ва керакли даражагача иситилиб, объект ясаладиган платформага объектнинг 3D-информацион моделига мос равишда қаватма-қават компьютер бошқарувида солинади. Объектнинг 3D-информацион модели эса глобал интернет тармоғидан олиниши ёки рақамли 3D-сканерлар воситасида осонгина хосил қилиниши мумкин. Демак, бу иш амалга ошиши учун ҳар қандай печат қилинадиган объектни 3D-принтер унинг информацион модели ва дастурий таъминот (масалан, 3D МАХ дастури) ёрдамида бир қанча қаватларга бўлиб чиқади. Ҳисоб-китобдан сўнг, 3D-принтер мониторида объектнинг оғирлиги қанча бўлишини, пеҳчат қанча вақт давом этишини ва объектнинг кўриниши қандай бўлишини билиш ҳамда унинг 3D кўринишдаги расмини олиш мумкин бўлади. 3D-принтер ишга тушгандан сўнг, бироз вақт ўтгач, унинг платформасида объектнинг айнан физик нусхасини олиш мумкин бўлади. Биз учун энг зарур юмуш – принтерда ясалиши керак бўлган объектнинг информацион моделини олишдир ёки уни керакли дастурий таъминотдан фойдаландан холда тузишдир. Қолган барча ишни 3D-принтенинг ўзи автоном равишда бажаради. 3D-печат учун керакли бўлган информацион моделларни интернетдан топиб, юклаб олиш ёки махсус 3D-дастурлар ёрдамида уларни яратиш мумкин. Рақамли 3D-принтерларнинг тобора оммабоп бўлиб кетишига сабаблар қуйидагилар:\n3D-принтернинг ишлаш жараёни эса қуйида тасвирланган:\nХомашё материалларни топиш осонлиги;\nПринтерларни ишлатиш нисбатан қулайлиги;\nИшончлилик ва яратилаётган объектларнинг мустаҳкамлиги;\nБажарилаётган ишнинг экологик талабларга жавоб бериши;\nФизик модел яратиш жараёнинг нархи унчалик қиммат эмаслиги.\nХудди шунинг учун ҳам 3D-принтерларда ясаладиган объектларнинг нархи бошқа усулларга нисбатан бир қанча баробар арзон бўлади. Шу туфайли 3D-принтерлар қуйидаги йўналишларда тобора кенг миқёсда қўлланилаяптилар:\nМашинасозликда ва объектларнинг прототипларини яратишда;\nАрхитектура юмушларида ва дизайнлаштиришда;\nМоделлаштиришда ҳамда турли хилдаги машина ва агрегатларни лойиҳалашда;\nТиббиётда ва стоматологияда турли хил органларни яратиш ва уларни синаб кўришда;\nМуҳандислик ишларида турли хилдаги ускуна ва объектларнинг нусхаларини ҳосил қилишда;\nҚурилишда ва унинг учун керакли бўлган турли интеръерлар ҳамда эхтеръерларни яратишда;\nКино ва мулътфилмлар ишлаб чиқаришда персонажлар яратиш ва уларни суратга олишда;\nАвтомобилсозлик, самолётсозлик ва космик саноатда турли хил заҳира қисмларни ишлаб чиқиш ва уларни синаб кўришда;\nТурли хилдаги ва кўринишдаги заргарлик буюмлари ишлаб чиқаришда;\nБолалар учун турли ўйинчоқлар ишлаб чиқаришда.\nШунинг учун ҳам 3D-принтерлар технологиялари йил сайин ривожланиб, қўлланилиш соҳаси тобора кенгайиб бормоқда. Илмий ходимлар турли хил инсон органларини ҳам 3D-принтерда яратиш бўйича илмий изланишлар олиб бормоқдалар. Космик агентлик НАСА эса космонавтлар учун керакли бўлган турли хилдаги озиқ-овқат маҳсулотларини 3D-принтерда яратиш устида илмий изланишларни жадаллаштирмоқдалар. Бир қанча автомобилсозлик фирма ва самолётсозлик компаниялари ўзлари ишлаб чиқараётган автомобил ва самолётларнинг бир қанча қисмларини хозирдаёқ 3D-принтерларда ясамоқдалар ҳамда бундан катта иқтисодий самара кўраяптилар. Голландияда эса 3D-технология асосида уйлар қуришга тайёргарлик қилинаяпти. Юқорида айтилганлардан келиб чиққан холда шуни таъкидлаш мумкинки, рақамли 3D-технология ҳар қандай ишлаб чиқариш жараёнининг самарасини бир неча баробар ошириш имконини яратади ҳамда индивидуал буюртма асосида турли хилдаги саноат маҳсулотларини арзон нархларда ишлаб чиқаришга имкон беради. Худди шунинг учун ҳам бундай технологияларни Ўзбекистон шароитида ишлаб чиқаришга кенг тадбиқ этиш катта иқтисодий самара беради дейиш мумкин. 3D-принтерларнинг озиқ-овқат саноатида ишлатилишига бир мисол сифатида АҚШ нинг Корнел университети илмий ходимлари томонидан ишлаб чиқилган «Solid Freeform Fabrication» технологиясини келтириш мумкин. Бунда хомашё сифатида озиқ-овқат саноатида қўлланиладиган гидрофил полимерлар ишлатилиб, улар воситасида сунъий шоколад, печенъе, олма, сир, зефир, нон ва бошқа маҳсулотларни 3D-принтер ёрдамида хосил қилиш мумкин бўлди. Хозирги пайтда пластикдан, гипсдан, мумдан, фотополимердан ва металлдан турли хилдаги моделлар ясай оладиган 3D-принтерлар ҳам мавжуд. Мисол сифатида 3D-принтернинг тасвирини қуйида келтирамиз:\n3D-принтернинг хомашёлари тасвири эса қуйидагича:\n3D-файлнинг экрандаги кўринишига мисол:\n3D-принтерларнинг ишлаши учун керакли бўлган объектларнинг 3D-моделларини тезда хосил қилиш учун турли хилдаги ва моделлардаги 3D-сканерлардан фойдаланиш мумкин.\nЮқорида айтилганлардан келиб чиққан холда шуни таъкидлаш мумкинки, Ўзбекистон Республикасиниг рақамли инновацион ривожланишида 3D-технологияларнинг аҳамияти жуда ҳам салмоқли бўлиб, бу амал жуда катта иқтисодий фойда келтириши мумкин. Бу эса касб-хунар коллежлари ва техника олий ўқув юртлари ҳамда университетларида 3D-технологияларга бағишланган фанлар киритиш ва бу йўналишда кадрлар тайёрлашни жадаллаштириш зарурлигини тақозо қилади. Бу йўналиш бўйича илмий-амалий ишларни кенгайтиришни ва оммалаштиришни эса инновацион ривожланиш вазирлиги, лойиҳаларни бошқариш миллий агентлиги, Халқ таълими вазирлиги, Олий ва ўрта маҳсус таълим вазирлиги ҳамда олий таълим муассасалари зиммасига юклаш талаб этилади.\nTishga qo‘yiladigan koronkalar haqida?


9 ой аввал | Dol | 3429\nАссалому алайкум! Мен Россияда ҳар турдаги сувенирларни ишлаб чиқариш заводида ишладим ва барча сирларини ўрганиб келиб, ўзимизда айнан шу турдаги сувенирларни ишлаб чиқаришни бошладим. Бунга кирадиган турлар барча турдаги ҳайвонлар, буржлар ва саёҳат масканлари учун катта ҳажмдагилари ҳам. Сувенирларни ясаш жараёни қўл меҳнати эмас, аксинча резина қолипларидан фойдаланган ҳолда ясалади. Саволим шуки буларни ясаш ва сотиш динимизда ҳаром ёки ҳалоллигини билдирсангиз жуда мамнун бўлардим. Бу саволни беришимдан максад, суратга олиш ва суратни чизишнинг ҳукми ўртасида фарқ борлиги бўлди. Жавоб учун олдиндан раҳмат.\nҲалол эмас. Жазоси ҳам ўта оғирдир. Жонсиз нарсалар масалан шаҳар ёки бинолар ёки манзарали дарахтлар ясашингизда шаръан монеълик йўқ.\nعَنْ عَوْنِ بْنِ أَبِي جُحَيْفَةَ قَالَ: رَأَيْتُ أَبِي اشْتَرَى عَبْدًا حَجَّامًا، فَسَأَلْتُهُ، فَقَالَ: نَهَى النَّبِيُّ صَلَّى اللهُ عَلَيْهِ وَسَلَّمَ عَنْ ثَمَنِ الْكَلْبِ، وَثَمَنِ الدَّمِ، وَنَهَى عَنِ الْوَاشِمَةِ وَالْمَوْشُومَةِ، وَآكِلِ الرِّبَا، وَمُوكِلِهِ، وَلَعَنَ الْمُصَوِّرَ\nАвн ибн Абу Жуҳайфадан ривоят қилинади:\n«Отамнинг қон олувчи қул сотиб олганини кўрдим (Отам буюрди, қулнинг қон оладиган асбоблари синдирилди). Ундан сўраган эдим, у: «Набий соллаллоҳу алайҳи васаллам итнинг пулидан ва қоннинг пулидан қайтарганлар. Вашм* қилиш ва вашм қилдиришдан, рибо ейишдан ва уни едиришдан қайтарганлар ҳамда сураткашни лаънатлаганлар», деди».\nИзоҳ: Ҳадисда итнинг савдоси ва бундан келадиган даромаддан қайтарилмоқда. Баъзи уламолар шунга кўра итнинг пули мутлақо ҳаром, дейишган. Аммо аксар уламолар, жумладан, ҳанафийлар овчи ва қўриқчи итлар каби керакли итларнинг савдоси жоиз, дейишган. Улар юқоридаги ҳадисга қуйидагича жавоб берадилар: «Исломнинг аввалида ит боқиш, қайси шаклда бўлмасин, ҳаром қилинган эди. Шунинг учун унинг савдоси ҳам ҳаром эди. Кейин ов ва бошқа эҳтиёжлар юзасидан ит боқишга рухсат берилди. Бинобарин, унинг савдоси ҳам ҳалол қилинди».\n«Сураткаш» деганда ҳар қандай рассом эмас, жонзотнинг суратини қўл билан чизувчи ёки ҳайкал қилиб ясовчи назарда тутилган.\n* «Вашм» деб танага игна ёки бошқа восита билан расм ёки сўзни ўйиб, нақш солиш (татуировка) тушунилади.\nМаблағни сақлаб туриш\nЧритсмас байрами билан табриклаш...


Коллеж битирувчилари ўз бизнесларини бор-йўғи бир соатда очиш имкониятига эга бўлдилар\n09:22 / 09.10.2015\nАҳоли бандлигини таъминлаш мақсадида янги ташаббусларга ўрин бор, деб таъкидламоқда Ўзбекистон Меҳнат ва аҳолини ижтимоий муҳофаза қилиш вазири Азиз Абдуҳакимов.\n2015 йил январь-июнь ойларида 441,8 минг киши иш билан таъминланди, улардан 62,2 фоизи қишлоқ жойларига тўғри келади. Янги яратилган иш ўринлари ва иш билан таъминланганларнинг катта қисми Самарқанд, Фарғона, Тошкент, Бухоро, Андижон вилоятлари ва Тошкент шаҳрига тўғри келади.\nЖойларда ўтказилаётган бўш иш ўринлари ярмаркалари туман ва шаҳар бандликка қўмаклашиш ва аҳолини ижтимоий муҳофаза қилиш марказларига иш билан таъминлаш масаласи билан мурожаат қилган 141 минг кишини иш билан таъминлашга имкон берди.\nКоллежларда "Ўз бизнесини бошлаш учун очиш эшиклар кунлари"ни ўтказиш ташаббусини амалга ошириш юқори самара берди, деб айтмоқда Азиз Абдуҳакимов. Унинг айтишича, Меҳнат ва аҳолини ижтимоий муҳофаза қилиш вазирлиги ташаббусини амалга оширишга тижорат банклари, туман ҳокимиятлари,\nсолиқ муассасалари, маҳалла қўмиталари, Хотин-қизлар қўмитаси ва Савдо-саноат палатасининг бўлимлари жалб қилинди. Бу муассасаларнинг саъй-ҳаракатлари эвазига коллеж ва лицейларда битирувчилар томонидан ўз бизнесларини бошлаш учун барча зарур шароитлар таъминланди.


Босқинчи яҳудий вужуди Ғарбий Соҳилнинг учдан бирини аннексия қилишга ҳозирлик кўрмоқда - | Hizb-Uzbekiston.info\nHome›АР-РОЯ ГАЗЕТАСИ›Босқинчи яҳудий вужуди Ғарбий Соҳилнинг учдан бирини аннексия қилишга ҳозирлик кўрмоқда\nБосқинчи яҳудий вужуди Ғарбий Соҳилнинг учдан бирини аннексия қилишга ҳозирлик кўрмоқда\nФаластин режими Араб давлатлари Лигасининг ташқи ишлар вазирлари даражасида мумкин қадар тезроқ вақт ичида фавқулодда виртуал учрашув ўтказишга чақирди. Бу учрашув яҳудий вужудининг Ғарбий Соҳил қисмларини аннексия қилиш ниятларига қарши туриш учун кўриладиган бир қанча чораларни муҳокама қилишга қаратилгани айтилди. Бу ҳақда Фаластиннинг Араб давлатлари Лигасидаги вакили Диёб Лавҳ ўз баёнотида билдирди. У жумладан бундай деди: «Шубҳасиз, «Исроил»нинг Ғарбий Соҳилни ёки унинг бир қисмини аннексия қилиш режасини амалга ошириши халқаро қонуний қарорларга зиддир».\nАйни шу контекстда, Фаластин режими раҳбари Маҳмуд Аббос «Агар «Тель-Авив» Ғарбий Соҳилнинг бирор қисмини аннексия қилишини эълон қиладиган бўлса, Фаластин режими ҳам «Исроил» ва Қўшма Штатлар билан тузган барча шартнома ва келишувларни бекор қилажаги» билан таҳдид қилди.\nЯҳудий вужуди АҚШнинг «Аср келишуви», дейилаётган тинчлик режаси бандларини амалга ошириш учун кетма-кет қадамлар ташламоқда. Маълумки, «Аср келишуви» бандларида Иордан водийси ва Ғарбий Соҳилдаги яҳудийлар қуриб олган турар жойларни аннексия қилиш қайд этилган. Ғарбий Соҳилнинг учдан бирини ташкил қилувчи бу минтақани Биньямин Нетаньяху билан Бени Ганц «яҳудий давлатининг қутблари бўлган ва бой бермаслик учун муҳим имконият ҳисобланган минтақа», деб айтишди. Дарҳақиқат, бу минтақа бу икки раҳбарни ўзаро келишмовчиликларни енгиб ўтишга ва учинчи марта сайловлардан кейин ҳукуматни навбатма-навбат бошқариш учун вазирлик портфелларини бўлишиб олишга ундади.\nЕрларни аннексия қилишнинг бундай аниқ йўналиши аннекция ва уни амалга ошириш вақти борасида яҳудий вужуди ҳукуматидаги бир қанча томонларнинг муросага келиши билан янада мустаҳкамланди. Улар бу ишни июл ойида амалга оширишга келишиб олишди. Шунингдек, АҚШнинг бу йўналишга жавоби билан ҳам бу иш янада мустаҳкамланди. Зеро, АҚШ Давлат котиби Майк Помпео яҳудий вужудининг айни эълонига изоҳ бериб: «Ғарбий Соҳилдаги бу минтақани аннексия қилиш тўғрисидаги ниҳоий қарор Исроилга боғлиқ. Вашингтон эса, бу хусусдаги ўз позициясини яқинда ошкор этилмаган тарзда янги Исроил ҳукуматига билдиради», деди. Бу билан аннексия масаласи вақт масаласига айланди.\nБиз муборак Фаластин замини ва аҳлига қарши мана шундай ҳаракатлар ва тил бириктирувлар бўлаётган бир пайтда шунга гувоҳ бўляпмизки, Фаластин режими муваффақиятсизлик ва омадсизлик позициясини тутиб, турли услубларни қўллаш билан Фаластин масаласини зое кетказди… юрт аҳли ва унинг қўшинларини ўнлаб йиллар давомида алдаб-карахтлаб келди. Мана, Араб давлатлари Лигаси йиғилишини чақиргани ҳам шу алдовларидан биридир. Ҳолбуки, бу Лига сўнгги пайтларда уялибгина қоралаш ва паст овозда қаршилик билдиришдан нарига ўтмаяпти. Фаластин режими раҳбари Маҳмуд Аббос ҳам юрт аҳли ва мусулмонлар жуда кам учратган ўзининг «таҳдид»ларини қўллашга ўтди. Чунки у ҳар сафар босқинчи яҳудий вужуди билан хавфсизлик ва сиёсий соҳада ҳамкорликни давом эттиришни тинмай таъкидлаб келади.\nҲа, яҳудий вужудининг Ғарбий Соҳил ва Иордан водийсини аннексия қилиши вақт масаласига айлангани аниқ. Бу – Фаластин масаласи ва Фаластин аҳлига ечим беришга қаратилган навбатдаги мусибатдир ва унинг ушбу аҳлимиз учун хавфсизлик ва сиёсий оқибатлари мавжуд. Уни йўқ қилишнинг бирдан-бир йўли эса, Ислом Уммати ва унинг бутун армиясининг қўзғалиб, зудлик билан яҳудий вужудини илдизи билан қўпориб ташлаши ҳамда унинг ёвузлигидан нафақат Фаластин аҳли ва мусулмонларни, балки бутун инсониятни қутқаришидан иборат.\nФаластин режими Халқаро қонун, Хавфсизлик Кенгаши, БМТ, Европа, Хитой, Европа Иттифоқи ва Араб давлатлари Лигасига кеча ҳам суянган, бугун ҳам суянмоқда. Бироқ уларга суяниш на бир режани бекор қилсин, на бирор душманни тийсин. Аксинча, бу нарса яҳудийлар билан мустамлакачи кофир Ғарбнинг зўравонлигини оширгандан ошириб, қирғинбарот жинояткор режаларини амалга оширишларига ёрдам бермоқда. Ушбу бугунги воқелик сиёсий ҳақиқатлардан ва шаръий аҳкомлардан ғафлатда қолиб, душманлардан умид қилаётган ва уларнинг ёлғон ваъдаларига ишонаётган кишилар учун яққол гувоҳлик бермоқда.\nTagsаннексияАраб Давлатлари ЛигасиБосқинчи яҳудий вужудиФаластин режими\nРайсуний Фаластин аҳлининг ҳаққи борасидаги шаръий ҳукмдан ғафлатдамики у ерни яҳудийлар босқинчилиги остида зиёрат қилса бўлади дея фатво беряпти?!\nЖамиятдаги иқтисодий мувозанатни ўнглаш


Доллар кўтарилди, евро ва рубл эса пасайди – валюта курслари\nМарказий банк хорижий валюталарнинг сўмга нисбатан янги қийматини белгилади. Доллар курси ўтган ҳафтага нисбатан 16,16 сўмга кўтарилди.\nТОШКЕНТ, 24 авг — Sputnik. Марказий банк хорижий валюталарнинг сўмга нисбатан 25 августдан бошлаб янги қийматини белгилади.\nДоллар курси ўтган ҳафтага нисбатан 16,16 сўмга кўтарилиб, 10 262,87 сўм ташкил қилди.\nЕвро эса 28,08 сўмга пасайди ва 12 105,06 сўмни ташкил қилди.\nРоссия рубли ҳам 3,34 сўмга камайиб, 137,31 cўмни ташкил қилди.


Москвада “ИШИД”ни танқид қилган тожик диншуносига ҳужум қилинди\n21:06 / 10.08.2015\nМосквада ўз маърузаларида “ИШИД” террорчилик гуруҳининг фаолиятини қоралаган тожик диншуноси Хайриддин Дўстаковга ҳужум қилинди. Жабрланувчи пичоқдан олинган жароҳатлар билан оғир аҳволда шифохонага ётқазилди. Бу ҳақда Тожикистоннинг Россиядаги элчихонаси матбуот котиби Муҳаммад Эгамзод маълум қилди.\nЭгамзоднинг айтишича, 7 август кечки пайт бир неча номаълум шахслар Дўстаковга “Рязанский проспект” метро станцияси яқинида ҳужум қилган. Жиноятчилар Дўстаковга бир нечта оғир пичоқ жароҳатлари етказган. Шундан кейин жабрланувчи Склифосовский номидаги тиббий ёрдам институтига олиб кетилган. Шифокорларнинг айтишича, жабрланувчининг аҳволи оғир, бироқ унинг ҳаётини сақлаб қолишига умид бор.\n2014 йилда Дўстаков яшаган хонадонга автомат билан қуролланган ниқобли одамлар кириб, диншуносдан компьютер ва пулларини тортиб олишган. 2012 йилнинг мартида эса Дўстаков номаълумларнинг ҳужуми оқибатида бош мия чайқалиши жароҳати олган эди.\nДўстаков Москвадаги Тинчлик кўчасида жойлашган жомеъ масжидида маърузалар ўқийди. У ўзининг маърузаларида террорчилик хавфи ҳақида гапириб, “ИШИД”нинг фаолиятини қоралайди. Диншунос, шунингдек, “Тожик меҳнат муҳожирлари” умумроссия жамоатчилик ҳаракатининг кўнгиллиси ҳисобланади.


ОИЛАВИЙ БЮДЖЕТ 5 ДАҚИҚАДА\n06.09.2021 Бир ойлик оилавий бюджетни 5 дақиқада режалаштириш мумкин.\nПулни олишингиз заҳоди:\n1) тасодифий харажатлар учун 10-15% ажратиб қўйинг\n2) ҳисобларни ва кредитларни тўланг (агар мавжуд бўлса)\n3) қолган пулни келгуси пул тушгунга қадар ҳафталар сонига кўра тенг қисмларга бўлинг.\nБу кунлар учун бюджетга киритилганидан ҳафтасига кўпроқ пул сарфламанг.\nУшбу оддий схемадан фойдаланишнинг атиги 1 ойи сизга қандай харажатларни камайтириш кераклигини ва пул қаерга оқаётганини тушунишга ёрдам беради. Ва энг муҳими, шунинг учун сиз энг ноаниқ дақиқада пулсиз қолмайсиз!


Добавлено: 15.10.2018, 15:38\nШанба тонги бошқа кунлардан фарқли ўтди. Уч кундан бери ҳукм сураётган баҳор ҳавоси ниҳоясига етди. Куз борлигини эслатиб қўйгиси келди шекилли, шомдан кейин уюлган қош-қовоғи тонгга бориб янада тундлашди. Бор аламини ичига ютгандек кечаси билан бир томчи ҳам ёш тўкмади.\nҚуюқ булутлар Соҳибанинг устига ёпирилиб келаётгандек гўё. Уйғонди-ю, зимзамбилдек гавдасини аранг кўтарди. Дераза оша ташқарига қаради, ҳавонинг авзойи бузуқлигини кўриб, бугун ишга нима кийиш ҳақида ўйлади. Шу ўй уни бироз чалғитди.\n— Устингга қалинроқ кийим кийиб кетгин. Соябонингни олиб чиқиб қўйдим, эсдан чиқмасин, — онаси оёқ кийимини кия туриб қизи билан хайрлашди.\nКўчага чиққач, нимадир эсига тушди чоғи, айвон ойнасининг олдига келиб сўзлади:\n— Ишдан кейин акаларингникига ўта қол. Келинойинг эрталаб қўнғироқ қилиб, ҳаммамизни меҳмонга чақирди. Яраш-яраш оши қиляпти. Бормасанг, тағин гап узайиб кетади.\nЎтган дам олиш куни жиянлари келганди. Соҳибанинг бисотидаги пардоз-андоз воситалари устида нақ илмий иш олиб боришибди. Бу пайт сомса қилиш билан овора келин болаларининг тадқиқотидан хабардор бўлмагани аниқ. Лекин Соҳиба келинойисига жаҳл қилди. Ҳатто, қовоқ сомсаларга қўл ҳам чўзмади. Акасининг «Шу майда-чуйдалар учун асабни бузиш шартми?» деган гапи қаттиқ ботиб кетди — хонасига қамалиб олди. Келинойи ҳам кетар маҳали бир оғиз хайр демасдан жўнаворди.\nСоҳиба онаси тайинлагани учунгина қалинроқ кийинди-да, истар-истамай уйдан чиқди. Уни кутиб турган эканми, бекатга етмасидан ёмғир шаррос қуя бошлади.\nСоҳиба Дурдонанинг овозини таниб, ортига ўгирилди. Бир қўли билан соябон тутган қиз бир қўлидаги овқат, майда-чуйда солинган елим халтани кўтарганча дугонаси томон қадамларини тезлатди.\n— Сенам кеч қолибсан-да, — деди у Соҳибанинг юзларидан ўпиб қўяркан.\n— Ҳа, ухлаб қолибман... — бичими кенг плаш жуссасининг озғинлигини яшира олмаган қиз дугонасига жавоб берди.\nИкки бўй қизни ўрталарида пайдо бўлган хижолатпазликдан вақтида келган автобус қутқарди. Ичида ҳайрият деганча автобусга чиқишди. Ҳарҳолда то манзилларига етгунча муҳаббат қиссаси ҳақида сўз очиша олмайди.\nХудди шу бекатда, худди шу автобусни кутишаётганда Соҳиба андак уялиб, ҳаяжондан тўлиқиб, қувончдан порлаган кўзларини серқатнов кўчанинг нариги томонида қад ростлаган биноларга тикиб муҳаббатини тан олганди.\n— Сен Жавоҳирни яхши кўрасан-а? — деганди дугонаси дабдурустдан.\nАслида буни дабдурустдан берилган савол деб бўлмасди. Дурдонага ҳаммаси маълум эди. Соҳиба билан у ҳар куни бир йўлдан ишга бориб келади. Фақат тунги навбатчиликкина уларни айириши мумкин эди. Шифохона ҳовлисидан чиқар-чиқишмас Соҳиба кун қандай ўтганлиги ҳақидаги баёнотини Жавоҳир исми билан бошлар. Жонлантириш бўлимига ишга келганига кўп бўлмаган йигитни то манзилларига етгунча тилидан қўймасди. Ёнма-ён маҳаллада ўсган бу икки қиз аслида шу мавзу туфайли ҳам дугоналашиб қолишганди. Дурдонанинг Соҳиба билан суҳбатлардан баҳри дили очиларди. Гарчи эслаганда юрагида оғриқ туриб, гоҳ кўзлари ғашланса-да, ўз севги тарихини у билан баҳам кўрарди.\nУ кеча Соҳибадек мижжа қоқмади. Ўрнига чўзилганча дугонаси ҳақида ўйлади. Уни юпатиш, овутиш учун тасаллилар излади. Жавоҳирнинг уйланаётганини эшитгандан бери дили хуфтон тортган қиз охирги уч кун ичида сўлиб қолганди. Дурдона йигит билан гаплашишни ҳам хаёл қилди-ю, кейин бу фикридан қайтди.\n«Соҳибани чиндан севса, шундоқ ҳам уйланарди-ку. Ахир бу иложсиз муаммо эмас. Энг муҳими, иккиси ҳам ҳаёт, тақдирлари ўз қўлида...»\nДурдона ўлимдан бошқа ҳамма нарсанинг чораси бор, деб ўйларди. Тўғрироғи, у шу чорасизлик билан тўқнаш келган.\nСодиқ билан тасодифан танишишган. Ҳар куни кўз-кўзга тушмаса-да, кўнгиллари боғланди. Аввалига Содиқнинг уйидагилар, кейин Дурдонанинг онаси икки ёшнинг турмуш қуришига қаршилик билдиришди. Айтарли сабаб йўқ эди, негадир тихирлик қилишарди. Ҳар иккала ота-онанинг фарзандлари учун ўз кўз остига олганлари бормиди, хуллас, уч бор совчиликдан кейин розилик олинди. Дурдона ҳам ўша кезлари ҳаётдан умиди сўниб йиғлаганди. Унаштирилгачгина хавотирлари ариди. Фотиҳанинг ширинликларидан тотган шифохона аҳли унга бахт-саодатлар тилади, ёшлар тўй қачонлигига қизиқишди, катталар қўша қаринг, дея дуо қилишди. Бироқ айрилиқ уларни чеклаб ўтмади. Бошқа айрилган севишганлар каби уларнинг севги қиссаси бир томоннинг вафосизлиги билан эмас, тақдирнинг бевафолиги сабаб якун топди. Содиқда бош мия саратони аниқланди. Ажал йигирма тўрт ёшли йигитнинг ҳали орзу-умидлари кўплигига, ота-онасининг суянгани эканлигига, жондан севган ёри борлигига, чимилдиқ кўрмаганига қараб ўтирмади — ёруғ оламдан олди-кетди.\nСоҳибанинг оғир қадамлари, ранги ўчган юзи, соябон тутган қўлларининг титраши Дурдонага туртки бўлди:\n— Пешанага ёзилгани бўларкан... — деди.\n— Ҳа, — титроқ овоз эшитилди.\nДурдона дугонасининг қўлларидан қўлини ўтказди-да, унга ҳам руҳан, ҳам жисман яқинлашди. Шифохона дарвозаси олдига етганларида ногаҳон бир-бирининг юзларига тикилишди. Қошу киприклардаги бўёқ икки чаккаларига оққан ёшларга қўшилиб, ойдек юзларига чапланганди.\n— Вой, аҳволимизни қара, — кулди Дурдона. Соҳиба ҳам жилмайди.\nЖиққа ҳўл бўлган соябонларини силкиб-силкиб бинога кирган қизлар юз-кўзларини артишди-да, оқ халатларини кийиб ишларига шўнғиб кетишди.\nНавбатчиликка қолган Дурдона жонлантириш бўлимида беморларнинг камлигидан қувонди. Ҳарна, навбатчилик осон ўтади. Ҳеч кимнинг аҳволи оғирлашиб бу бўлимга тушмасин-эй, дейди у ҳар гал ҳаёти қил устида турган бемор шифохонага олиб келинганда.\nБугун Соҳиба вақтлироқ кетмоқчилигини айтганди. Дугонасининг акасиникига боришини этишгач, қандайдир хотиржам тортганди. «Ҳарна, жиянларини кўриб, сал чалғийди», деган умидда эди.\nКелини пиширган ош томоғидан аранг ўтаётган Ҳанифа опа эса қизининг келмаганини ўзича тушунди: «Келинойисини кўришни истамаган». Онаизорнинг шундан юраги хижил тортдими, невараларини эркалаб тўймаётган турмуш ўртоғига кетдик, дея имо қилиб чарчамади.\nУйларига келишганида эшикнинг қулфлоғлиқлиги, айниқса, Ҳанифа опани довдиратиб қўйди.\n— Телефонини ўчириб бу қиз қаерларда юрибди-а? Ўзи кўнглига қараб роса талтайтириб юборгансан. Келинни ҳам иккинг бир бўлиб сиғиштирмадинглар, — Козим ака дўқ қилди.\nҲанифа опанинг эса юраги тез-тез ура бошлади. Охирги пайтларда қизи бошқача бўлиб қолгандек. Тузук-қуруқ овқат ҳам емаяпти. Ўзича буни невараларининг шўхлиги сабаб юзага келган можарога йўйганди. Унақага ўхшамаяпти. Олдинлари ҳам келинойиси билан талашиб қолар, аммо араз бунақа узоқ чўзилмасди. Қолаверса, Соҳиба ўзини яхши кўради. Ким-ким, келинойиси учун овқат емай, ўзини жазоламасди.\nЭшик очилгани ҳамона шоша-пиша лой илашган оёқ кийимининг ечди-да, қизининг хонаси томон чопди. Онанинг кўнгли алдамайди — қизи ҳушсиз ётарди. «Тез ёрдам» келгунича ота ҳам ўзини йўқотиб қўйди. Жонлантириш бўлимига етиб боришганда эса уларни ҳеч нарсадан бехабар, дугонасининг кайфияти ўнглаганидан умидвор Дурдона кутиб олди. Бир ҳовуч уйқу дори ичган Соҳибани кўриши билан ўзини йўқотиб қўйди. Ўз оёқлари билан шифохонадан чиқиб кетган дугонасининг ҳушсиз жисмига боқиб, унинг аҳмоқлик қилганини англади-ю, бу хатони тўғирлаш учун шифокорни чақиришга шошди. Ҳамма Соҳибани кўриб ҳайратда эди. «Нега бундай қилди?» деган саволнинг жавобини эса дугонасидан бошқа ҳеч ким билмайди. Ҳайрият, ризқи узилмаган экан, қизнинг жонини асраб қолишди. Дурдона оғир ўтган туннинг тонгга қандай уланганини билмади. Ҳамкасблари уйга бориб дам олиб кела қолинг дейишса ҳам унамади. Соҳибани ёлғиз ташлаб кетгиси йўқ. Фақат бироз ўзига келиш учун ҳовлига чиқди. Кеча тиним билмай ёққан ёмғирдан кейин бутун борлиқ поклангандек, ер ҳиди-ку кишини тетиклаштиради. Зах ўриндиқларга ўтиришни лозим топмаган қиз секин қадамлар билан ҳовлида юра бошлади. Не ажабки, Жавоҳирга дуч келди.\n— Соҳиба ўзини ўлдирмоқчи бўлди... — саломига қисқагина алик олганча шошиб кетаётган йигитнинг ортидан гапирди.\nЖавоҳир у томон ўгирилди, Дурдорна йиғлаётганди.\n— Уйқу дори ичибди...\nБир муддат донг қотиб турган Жавоҳирнинг ранг-қути ўзгарди.\n— Жинними у? Қайси палатада? — сўради саросимада.\n«Ўн биринчида» дея жавоб берган Дурдона дугонаси ҳаёти билан тенг кўрган одамнинг кейинги гапларидан ерга михлангандек бўлди.\n— Яхшиям, бугундан таътилга кетяпман. Тўй олди шу машмаша ўралашиб қолмай, хўпми? Дурдона, дугонангизга айтинг, мен ҳақимда бўлмағур гап қилмасин...\nЖавоҳир қай томондаги зинадан юқорига кўтарилса, 11-палата олдидан ўтишига тўғри келмаслигини чамаланганча худди боягидек тезликда юриб шифохона биносига кириб кетди.


Вақф қилинган мол – фойда берувчи мол\n08:30 / 14.12.2018 1271 pdf Ўқиш режими + -\n«Вақф» сўзи луғатда «тутиб туриш» маъносини англатади.\nШариатда эса бир молнинг аслини ушлаб туриб, фойдасини Аллоҳга қурбат ҳосил қилиш учун сарфлашга айтилади.\nВақф қилиш орқали бир нарсадан келадиган фойдани вақфдан фойдаланувчилар учун абадийлаштирилади. Мазкур нарсанинг ўзи ушлаб турилади, ундан келадиган фойда эса бардавом бўлиб туради.\nВақф икки хил бўлади:\n1. Аҳлий вақф.\nУнда вақф қилувчи ўзи вақф қилган нарсадан ўзининг аҳли, қариндошлари фойда олишларини шарт қилади.\n2. Хайрий вақф.\nУнда вақф қилувчи кўпчилик фойдаланишини шарт қилиб қўяди.\n«Одам боласи вафот этганда, унинг амаллари кесилади. Фақат уч нарсадан: садақаи жориядан, манфаатланадиган илмдан ва унинг ҳаққига дуо қилиб турадиган солиҳ фарзанддан кесилмайди», дедилар».\nШарҳ: Бу ердаги вақфга тегишли гап «садақаи жория»дадир.\nЖорий садақа давомли садақа бўлиб, асосан вақфдан иборат бўлади. Мусулмон киши кўпчилик фойда оладиган бир иш қилиб кетган бўлади, ана шундан кишилар фойда олиб турсалар, ўлганидан кейин ҳам унинг эгасига савоб етиб туради. Шунинг учун ҳам мусулмонлар Ислом таълимотларини яхши тушуниб, уларга яхши амал қилган пайтларида бардавом савобдан умидвор бўлиб, кўплаб вақфлар қилганлар ва бева-бечора, фақир камбағалларни ана шу вақфлар ҳисобидан таъминлаб турганлар.\n«Абу Толҳа Мадинада ансорийларнинг энг моли кўпи эди. Унинг молларининг энг маҳбуби «Байруҳо» бўлиб, у масжиднинг тўғрисида эди. Расулуллоҳ соллаллоҳу алайҳи васаллам унга кирар ва ундаги яхши сувдан ичар эдилар. «Ўзингиз муҳаббат қилган нарсадан нафақа қилмагунингизча яхшиликка эриша олмайсиз» ояти нозил бўлганида Абу Толҳа Расулуллоҳ соллаллоҳу алайҳи васалламнинг ҳузурларига бориб:\n«Аллоҳ таоло Ўз Китобида «Ўзингиз муҳаббат қилган нарсадан нафақа қилмагунингизча яхшиликка эриша олмайсиз» демоқда, менинг учун молларимнинг энг маҳбуби «Байруҳо»дир. У Аллоҳ учун садақа бўлсин! Аллоҳнинг ҳузурида унинг яхшилигини ва (савоб) захирасини умид қилурман. Эй Аллоҳнинг Расули, уни нимага хоҳласангиз, шунга (сарф) қилинг!» деди.\n«Жуда яхши. Бу фойда келтирувчи молдир! Бу фойда келтирувчи молдир! Унинг ҳақида айтган нарсангни эшитдим. Менга қолса, уни қариндошларга қил», дедилар.\nАбу Толҳа уни қариндошлари ва амакиваччаларига тақсим қилди».\nШарҳ: Абу Толҳа розияллоҳу анҳу ушбу ҳадиснинг ровийси Анас розияллоҳу анҳунинг ўгай отаси бўлганлар.\n«Байруҳо» Абу Толҳанинг боғларининг номидир.\n1. Абу Толҳа розияллоҳу анҳунинг ансорийлар ичида энг бой киши бўлганликлари.\n2. Боққа ном қўйиш борлиги. Абу Толҳанинг боғлари «Байруҳо» деб номланиши шуни кўрсатади.\n3. Саҳобаи киромларнинг Қуръони каримга амал қилишга иштиёқлари кучли эканлиги. Матнда зикр қилинган ояти каримага амал қилиб, Абу Толҳа ўзлари энг яхши кўрган моллари – «Байруҳо»ни Аллоҳнинг йўлига аташлари шуни кўрсатади.\n4. Савобли ишни қилишдан олдин бундай ишларни яхши биладиган киши билан маслаҳат қилиш кераклиги.\n5. Абу Толҳанинг Расулуллоҳ соллаллоҳу алайҳи васалламга бўлган муҳаббатлари. «Боғни нима қилсангиз, ўзингиз биласиз», дейишлари шуни кўрсатади.\n6. «Садақа» сўзи билан ҳам вақф бўлиши.\nБу «киноя билан вақф қилиш» дейилади. Бир киши «Садақа қилдим», деса-ю, вақфнинг аломати сезилиб турса, ундан «Садақа деганингда нимани ирода қиляпсан?» деб сўралади. Вақфни ирода қилган бўлса, вақф бўлади.\n7. Вақф қилинган мол – фойда берувчи мол эканлиги.\n8. Қариндошларга вақф қилиш жоизлиги.\nБошқа ривоятларда зикр қилинишича, Абу Толҳа мазкур боғни Ҳассон ибн Собит ва Убай ибн Каъб розияллоҳу анҳум каби камбағал қариндошларига вақф қилган эканлар.\nЖума – кунларнинг энг яхшиси\n07:00 / 14.12.2018 2233\nАллоҳ таолога каломларнинг энг яхшиси\n08:38 / 14.12.2018 1731\n1742 14:00 / 12.03.2019\nАллоҳнинг дўстлари Унинг сонсаноқсиз неъматлари учун қанча шукр қилсалар, шунча озлигини ҳис этиб, барча ҳолларида шукрни зиёда қилиш ҳаракатида бўлишган.Зеро, давоми...\n1358 14:10 / 01.10.2019\nЭнг билимдонимиз – Абу Бакр\nҲасан Басрий раҳимаҳуллоҳдан ривоят қилинади .Расулуллоҳ соллаллоҳу алайҳи васаллам Абу Бакр розияллоҳу анҳу билан одамларнинг олдига чиқдилар. Расулуллоҳ давоми...\n210 08:00 / 09.11.2020\nЙўлнинг ҳаққини адо қилинглар\nАбу Толҳа Зайд ибн Саҳл розияллоҳу анҳудан ривоят қилинади .Бир уйнинг олдида гаплашиб ўтирган эдик. Расулуллоҳ соллаллоҳу алайҳи васаллам олдимизга келиб, давоми...\n131 08:00 / 15 январь\n198 17:00 / 21 январь\n175 17:45 / 20 январь\n64659 11:56 / 10.10.2018\n16048 15:03 / 10.03.2020


ЭКОЛОГИК ПАРТИЯЛАР ХОКИМИЯТНИ ҚЎЛГА КИРИТИШАДИМИ? — ekolog\nДунёда экологик партиялар аксарият ҳолатда “Яшиллар партияси” деб аталиб, борган сари парламентларда уларнинг ўрни ортиб бормоқда. Ҳозирги кунда “Яшиллар партияси” бирорта мамлакатда хокимият тепасига чиқмаган бўлсада, йилдан йилга уларнинг аҳамияти ортиб бораётир.\nМасалан, Литванинг “Яшиллар партияси” 2011 йилда ташкил этилган, лекин унинг раҳбари Линас Балсис мустақил депутат сифатида парламент мандатига эга. Франциянинг Экология партияси 2017 йилги парламент сайловларининг биринчи босқичида 4,3% овоз тўплаган эди. Сайловларнинг иккинчи турида у тўртинчи ўринни эгаллади. Грецияда «Экологик Яшиллар» блоки 2015 йилда парламентда битта ўринга эга бўлганбўлса, Ирландияда, 2016 йилги сайловларда Яшиллар партияси парламент сайловларида иккинчи ўринни эгаллади. Норвегияда, 2017 йилги сайловларда, Яшиллар ва Атроф -муҳит партияси миллий парламентда 3,2% овоз олган. 2019 йилда Европа яшиллар партияси (European Green Party) сайловларда 11,4 %, 2021 йилдаги сайловларда Германия Яшиллар партияси (Alliance ’90/The Greens) 15,4%,Финляндия Яшиллар партияси (The Green League) 2019 йилдаги парламентга сайловларда 11,5%, Австрия Яшиллар партияси (The Greens – The Green Alternative) 13,9%, Республикамизда энг ёш бўлган Ўзбекистон экологик партияси эса 10% овозга эга бўлган эди.\nКўриб турганингиздек, йилдан йилга жаҳонда Яшиллар партиясининг дунё парламентларидаги ўрни ортиб бормоқда. Бу эса жаҳон ҳамжамиятининг бугунги кундаги экологик муаммоларга бефарқ бўлмаётганлигини англатади.\nВақти келиб албатта Экологик партиялар ҳукумат тепасига чиқишади. Чунки экологик муаммолар нафақат табиат, балки инсониятнинг соғлиғи, ҳаётига хавф солишмоқда. Ҳар бир мамлакатда экологик сиёсат устивор бўлмас экан, одамизот ўзи ўтирган дарахтга болта ураверади.\n☘ Каналимизга уланинг @ekologuz\nНорин дарёсида минглаб балиқлар қирилди\nСУРХОНДАРЁДА ЎЛДИРИЛГАН СИРТЛОН ЎЛИМИДА КИМ АЙБДОРЛИГИ ҲАҚИДА ОХИРГИ ХУЛОСАНИ ЭКО ҚЎМИТА БЕРАДИ


05:21 / 29.04.2016 | Xojaylidan Polat | 2318\nАссалому алайкум! Ёшим 27да, уйланиш ниятидаман. Ҳозирги қизлар билан гаплашиб, кўришиб турмасак, “танимаган билмаган йигитга қанақиб турмушга чиқамиз” дeйишади. Бир икки ёқтирган қизларимга гаплашмасдан совчи юбориб кўргандим, қизни ўзи ва ота-оналари “қизим йигитни танимасакан билмасакан” дeб ҳайрон қолишди. Шариатимизда уйланадиган йигит, қиз билан қандай ҳолатда ва нималар хақида габлашиши кeрак? Жавоб учун раҳмат.\nВа алайкум ассалом! Сиз бундан асло ҳижолат бўлманг. Шариатга мувофиқ амал қилишда бардавом бўлинг. Маъсият билан Аллоҳнинг раҳматига сазовор бўлинмайди. Сиз Аллоҳдан солиҳа аёл сўраб, ўзингизни ислоҳ қилинг. Аллоҳ таоло “Нур” сураси 26-оятида марҳамат қилади:\nУшбу ояти каримада Аллоҳ таоло исломий жамият ҳаётидаги муҳим бир асосни баён қилмоқда. У ҳам бўлса, нопок қалблар ўзларига ўхшаган нопоклар билан топишиши, ўз навбатида, пок қалблар ўзидек покиза қалблар билан топишиб бирлашишидир. Асли нопок инсондан доимо нопоклик содир бўлади. У ўзига ўхшаган нопокларни ёқтиради, улар билан топишади, доим бирга бўлади. Лекин пок кишиларга қўшила олмайди. Шунингдек, пок одам ҳам доимо поклик билан яшайди. Пок кишиларни қидиради, топади, бирга бўлади. Эр-хотин бўлишда ҳам шу. Пок хотинга пок эр, нопок хотинга нопок. Агар нопок билан пок бирлашиб қолса, бу ҳамдамлик узоққа бормайди. Чунки пок билан нопокнинг бирга бўлишлари амри маҳол. Шундай экан, Аллоҳ пок қилиб яратган, пайғамбарликка танлаган зот – Муҳаммад соллаллоҳу алайҳи васаллам Оишаи Сиддиқани ҳамма аёлларидан кўра яхши кўришлари у аёлнинг ниҳоятда поклиги сабабидан эмасми?! Оиша онамизда заррача нопоклик бўлганида, у муҳтарама зотни Аллоҳнинг Пайғамбари Муҳаммад соллаллоҳу алайҳи васаллам шунчалар яхши кўришлари мумкинмиди?! Ана ўша пок эр ва аёллар бўҳтончилар уларга қўяётган айблардан покдирлар. «Уларга мағфират ва карамли ризқ бордир». Уларга бу дунёда мағфират – гуноҳларини кечиш ва у дунёда гўзал ризқ – жаннат бордир. Шу билан ифк ҳодисаси – мусулмонлар жамоасини катта мусибатга солган ҳодиса ҳақидаги оятлар ниҳоясига етди. Бу ҳодиса Пайғамбар соллаллоҳу алайҳи васалламнинг ўзларини, у зотнинг оилаларини, бу оиланинг поклигини Аллоҳнинг Ўзи сақлашини исбот этди. «Нур» сурасининг бошидан то шу еригача жамиятда содир бўлиши мумкин бўлган бузғунчиликлар, зино, зинода айблаш, беайб одамлар ҳақида бузуқи миш-мишлар тарқатиш хусусида, уларнинг жазоси, оқибати ҳақида сўз кетди. Эндиги оятларда эса ўша бузғунчиликларнинг олдини олиш, Ислом жамиятида бу каби ишларнинг юз беришига йўл қўймаслик чоралари баён этилади.(“Тафсири Ҳилол” китобидан). Валлоҳу аълам!\nБиров эккан мевалар


Ироқнинг АҚШ етакчилигидаги коалиция маъмурияти Ироқ Мудофаа Вазирлиги тузилганини эълон қилди.\n04 март 2021, Тошкент вақти: 16:37\nЯнги тузилган идора Ироқдаги коалиция маъмуриятига хисобот бериб туради. Маъмурият расмийси бу ҳақда маълум қилар экан, Ироқ Мудофаа вазирлигига рахбарлик қилувчи шахс номи ушбу хафтада эълон қилинишини айтди.\nИроқнинг Бағдод шимолидаги Тожи шаҳри атрофида бир америка аскари ўлдирилган, яна бири ярадор қилинган. АҚШ ҳарбий қўмондонлиги вакили Марк Киммит бу ҳақда маълум қилди.\n"Коалиция кучлари ушбу худуддаги икки объектда яқинда Америка базаларига қилинган ҳужумларга алоқадор шахсларни қидираётган эдилар. Саккиз киши қўлга олинди. Улардан беш нафари биринчи объектда, қолган уч нафари иккинчи объектда қўлга туширилди", -деди Киммит.\nШунингдек, Ироқнинг Баакуба шаҳрида мина портлашидан бир АҚШ аскари ҳалок бўлди, яна бир аскар яраланди.


Сурияда жанг қилаётган қозоғистонликлар\nСўнгги 6 – 8 ойдан бери “халифалик қуриш учун” курашиб келаётган йигитнинг Озодлик билан суҳбатда айтишича, у шу кунда Сурияда юрган 500 нафар атрофидаги ўзбек(истонлик)нинг биридир.\nФарғона вилоятига қўшни Қирғизистоннинг Қизилқия шаҳрида туғилиб-ўсган бу мужоҳид билан суҳбатдан унинг ва у билан бирга “жиҳод” қилаётган ўзбек йигитларининг ижтимоий-руҳий портретини тасаввур қилиш мумкин.\nСуҳбатдошимиз ўзини мана бундай таништирди:\n- Аҳмаджон Хошимовман. Ўшнинг Қизилқиясиданман.\n- Ўз исмингизни айтаяпсизми ё тахаллусми?\n- Ўз исмим.\n- 47 да.\n- Ҳа, иккита хотиним бор.\n- Улар қаерда ҳозир?\n- Бири Қизилқияда, иккинчиси Россияда.\nИккала хотинидан 5 нафар фарзанди бор Аҳмаджон Хошимов шу кунда\n- Нима қилаяпсиз у ерда?\n- Бу ерда биз, иншааллоҳ, жиҳод қилаяпмиз, амалиётларга чиқаяпмиз.\nСурияда жанг қилаётган Аҳмаджон Хошимовнинг мақсад-орзуси -шаҳид бўлиш.\n- Энди, Аллоҳ насиб қилса, Жаннатга кириб оладиган чегараларда турибмиз, деб ўйлайман.\nАҳмаджон Хошимов оддий ишчи оиласида туғилган.\n- Отам шахтёр эди. Онам ишлаган эмас. 9 ака-ука бўлганмиз.\nАҳмаджоннинг айтишича, унга болалигида бувиси катта таъсир ўтказган.\n- 7-8 яшарлик чоғимда энам раҳматлик шу кунда бўладиган воқеаларни тушунтирарди. “Шундай вақтлар келадики, Ислом оёққа туради, ўшанда сен четда қолма”, деб уқтирарди.\nБувисининг ўгитларига амал қила бошлаганини таъкидлаб ўтган Аҳмаджоннинг мужоҳидга айланишига сўнгги йилларда олгани дарслар сабаб бўлди.\n- Сурия тўғрисида дарс олиб турардик.\n- Россияда, Қирғизистонда.\n- Нима учун ўша дарсларда бирданига Сурия масаласи кўтарилди?\n- Йўқ, дасрларимиз бошланганида Ироқда, Афғонистонда жиҳод бўлар эди. Лекин у ерларга бориш иложсиз эди.\nАҳмаджон Хошимов бундан 20 йил муқаддам Россияда анча бадавлат бўлиб олган тадбиркорлардан эди.\n- Касбим новвойлик. 90 йиллар бошида Сургутда новвойхоналар очганман. Қўлимда 25 киши ишлаган. 93 йили пулим 100 минг долларга етган.\nАҳмаджоннинг айтишича, укаси автоҳалокатга учраб нобуд бўлганидан сўнг унинг бу дунё қувончларидан кўнгли совуган.\nАҳмаджон ўзини илмсиз ҳисоблайди. Ўзининг айтишича, “Алҳамду”ни ҳам тўлиқ ўқий олмайди”.\nФикрини давом эттирар экан, у мана бундай деди:\n- Илми мукаммаллар кўп. Лекин Аллоҳ уларга жиҳод майдонини раво кўрмаганига хайрон қоламан.\nМужоҳиднинг айтишича, яқинда улар сафига келиб қўшилган ва уларга амирлик қилаётган бир илмли кишидан ташқари унинг атрофидаги ўзбек жиҳодчиларнинг барчаси ҳам чаласаводдир.\n- Яқинда келди бу илмли одам. У келгунича биз калласи олинган қўйдай Суриянинг ичида роса ганггираб юрдик, деди Сурияда “жиҳод қилаётган” қизилқиялик Аҳмаджон Хошимов.\nМужоҳиднинг сўнгги гапи янграганидан сўнг телефон алоқаси узилиб қолди ва сўнг қайта боғланишнинг имкони бўлмади, ундан ўзбек мужоҳидларининг Суриядаги туриш-турмуши тўғрисида сўрай олмадик.\nСурияда Марказий Осиëдан борган жангариларнинг гуруҳлари мавжудлиги тўғрисида, бу мамлакатда ўзбек жангариларнинг камида 50 кишилик гуруҳи “Жабҳат Ан-Нусра” гуруҳи сафида Ассад режимига қарши курашаётгани тўғрисида, бу гуруҳида жанг қилган наманганлик бир йигитнинг Сурияда оëғидан яраланиб Туркиядаги касалхонада даволанаëтгани ҳақида Озодлик аввал хабар берган эди.\nЖорий йил октябрида эса, Интернетдаги YouTube порталига қўйилган “Суриядаги жиҳодга йўлланган 150 қозоқ” лавҳаси марказий осиёлик интернет муштарийларининг қайноқ мунозарасига сабаб бўлган эди.\nОзодликнинг "Суриядаги уруш фитна майдонидир, жиҳод эмас!" деган сарлавҳа остида тайёрланган эшиттиришида ўзбекистонлик диндорлар ва зиёлилар ўзбек мусулмонларини Шом диёрида бораётган жангларда қатнашишдан қайтишга чақирган эди.\nСуриядаги ўзбек мужоҳиди билан суҳбат


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари АҚШлик 25 ёшли йигит 1 йилдан ортиқ юраксиз яшади\t17:05, 10 июнь 2016\tКўчма комплектли батарея ўрнатилган Syn Cardia сунъий юракларини юзлаб мижозлар ўзларида синаб кўришди, деб хабар берди “Geektimes.ru” нашри. Аъзо кўчириб ўтказиш осон иш эмас. Мабодо президентга ҳам бирор инсон аъзосини кўчириб ўтказиш зарур бўлиб қолса, ҳамма қатори навбатда туриб, иложсиз донор кутади, оддий фуқарога эса бу борада ундан ҳам оғир бўлади. Бугунги кунда АҚШда 121.000 нафар бемор навбатда туриб, донор кутмоқди. Навбати етиб келмасдан, ҳар куни 22 нафар бемор ҳаётдан кўз юмади. Яхшиямки, илм-фан бир жойда тўхтаб қолмай, ривожланмоқда. АҚШда беморларнинг ўлимига чек қўйиш мақсадида, юрак кўчириб ўтказиш операциясини кутаётган беморларнинг ҳаётини сақлаб қолиш учун янги технологияни ихтиро қилишди.\n2010 йилда бу қурилма синовдан муваффақиятли ўтган ва 2012 йилда тиббиёт технологиялари ютуқлари кўрик-танловининг реаниматология ва шошилинч тез ёрдам тоифасидаги мукофотни қўлга киритган. Бу қурилмадан юрак мушаклари ишдан чиққанда фойдаланилади, у ихчам бўлгандан рюкзакка солиб кўтариб юриш мумкин. У бошқа қурилмалардан фарқли равишда ҳақиқий юрак вазифасини бажаради. Бундан илгари яратилган қурилма катта бўлиб, фақат бемор тўшакда ётган ҳолатдагина унга уланиш мумкин бўлган. Стэн Ларкин сунъий юрак билан 555 кун яшаган. Сунъий юрак 160 грамм оғирликка эга бўлиб, унинг қўшимча батареяли комплекти рюкзакда юради, нархи эса 124.800 доллардир.


Нигериядаги "Боко Ҳарам" гуруҳи “Исломий Давлат”га байъат берди\n11 май 2021, Тошкент вақти: 20:44\nБоко Ҳарам лидери Абубакр Шикоий (олд планда) акс этмиш видеодан олинган сурат.\nНигериядаги “Боко Ҳарам” экстремистик гуруҳи “Исломий Давлат” гуруҳига содиқ экани ҳақида баёнот тарқатди. Араб тилидаги байъат матни Боко Ҳарам лидери Абубакр Шикоийга оид экани иддао қилинмоқда.\n7 март куни Twitter микроблоги орқали тарқатилган хабарда Боко Ҳарам “Исломий Давлат”га сўзсиз итоат қилиши ҳамда Ҳақ йўлдан адашганига очиқ шаръий далиллар кўрсатилмагунича “Исломий Давлат” раҳбарлари қарорлари юзасидан тортишмаслиги урғуланган.\nТвиттердаги хабар “Боко Ҳарам”га асос солинмиш Нигерия шимолий-шарқидаги Майдугури шаҳрида 7 март куни бир қанча портлаш содир этилганидан кейин пайдо бўлди. Худкуш ҳужумчилар томонидан амалга оширилган тўртта портлашда камида 54 киши ҳалок бўлган, 140 дан зиёд одам яраланган.\nГувоҳларга кўра, портлашлар одам гавжум бўлган икки бозор ва автобус станциясида содир бўлган.\nИчига бомба жойлаштирилган автомобиль воситасида амалга оширилмиш бешинчи ҳужум эса Майдугуридан қарийб 75 километр олисликдаги назорат-ўтказиш масканида уюштирилган.


Ҳуқуқ ташкилотлари Ўзбекистонни мажбурий меҳнат учун танқид қилиб келишига қарамасдан, АҚШ вазият яхшилнмоқда, дея хулоса қилди.\nҚўшма Штатлар ўзининг одам савдосига доир йиллик ҳисоботида Ўзбекистонни 3-даражадаги хавотирли давлатлар қаторидан 2-даржадаги эътиборга молик давлатлар қаторига қўйди. 188 мамлакатдаги одам савдоси ва мажбурий меҳнат билан боғлиқ вазият баҳоланадиган ҳисоботда Ўзбекистонга оид кўрсаткичнинг яхшиланиши расмий Тошкентнинг пахта мавсуми даврида болалар меҳнатига барҳам бериш ҳаракатлари билан изоҳланди.\nИнсон ҳуқуқлари ташкилотлари Ўзбекистонни пахта етиштиришда мажбурий меҳнатдан оммавий тарзда фойдаланиб келаётганликда айблайди. Шунга қарамасдан АҚШ ҳукумати Ўзбекистонда вазият яхши томонга ўзгармоқда, деган хулосага келди.\n27 июль куни эълон қилинган ҳисоботда Ўзбекистон ҳукумати 2014 йилги пахта мавсумида болалар меҳнатидан фойдаланишни ман қилган бўлса-да, бунга оид хавотирлар сақланиб қолаётгани ҳам қайд этилади.\n“Бу уриншларга қарамасдан, ҳукумат 2014 йилги пахта мавсумида ҳам катталарни меҳнатга мажбурлаши эндемик тус олгани боис жиддий хавотирлар сақланиб қолмоқда”, дейилади ҳисоботда.\nЎзбекистонда пахта етиштиришда болалар ва катталар мажбурий меҳнатидан фойдаланилиши боис дунёнинг 150дан ошиқ етакчи ширкати ўзбек пахтасига бойкот эълон қилган.\nАйни пайтда АҚШ ҳисоботида Беларус 2-даражадаги мамлакатлар қаторидан 3-даражадаги хавотирли мамлакатлар сирасига киритилди. Бунга Беларуснинг 2014 йилда одам савдосига қарши курашда “минимал тамойиллар”га амал қилмаганига доир Вашингтон хулосалари сабаб бўлди.\nҲисобот сўзбошиси ўлароқ, АҚШ Давлат котиби Жон Керри эълон қилган мактубда “одам садоси инсон қадрига нисбатан ҳақорат ва эркинликка қарши қилинган ҳужумдир”, дея таъкидланган.


Америкалик тарихчи: АҚШ ҳали Обаманинг президентлик даврини соғинади\n23:10 / 07.11.2016\nВашингтондаги Америка университети профессори, Ядровий тадқиқотлар институти директори Питер Кузникнинг сўзларига кўра, АҚШ ҳали Барак Обаманинг президентлик даврини соғинади. Бу ҳақида у РИА "Новости"га берган интервьюсида маълум қилди.\nКузник АҚШ ташқи сиёсатини кескин танқид қилиши билан танилган. 2012 йилда у америкалик режиссёр Оливер Стоун билан ҳаммуаллифликда "АҚШнинг охиргача айтилмай қолган ҳикояси" китобини чоп этган ҳамда шу номли ҳужжатли телесериални ишлаган. Мазкур сериал АҚШ ва бутун дунёдаги аксарият одамлар учун ҳақиқий кашфиёт бўлган.\n"Оливер Стоун ва мен Барак Обамани қаттиқ танқид қиламиз, бироқ, Ҳиллари Клинтон ва Дональд Трампга қараганда, Обама - ҳақиқий давлат арбоби ва дунё кишиси. Ҳозир бу ҳақида ўйламасак-да, биз ҳали Обаманинг президентлик даврини соғинамиз", - деди Кузник РИА "Новости" мухбирига.\nАҚШ Обама Тарихчи Питер Кузник


ЎзА - Халқаро амалий санъат Биенналеси\nХалқаро амалий санъат Биенналеси\n11-15 ноябрь кунлари пойтахтимизда II Тошкент халқаро амалий санъат биенналеси бўлиб ўтади.\nМазкур санъат байрами қай жиҳатлари билан аҳамиятли? У санъат ихлосмандлари учун қандай туҳфаларни ҳозирламоқда? Ўзбекистон Бадиий ижодкорлар уюшмасида ўтказилган матбуот анжуманида шулар ҳақида сўз юритилди.\nСанъат биенналеси Ўзбекистон Бадиий академияси, бир қатор вазирлик ва идоралар, муассасалар, хорижий мамлакатларнинг Ўзбекистондаги дипломатик ваколатхоналари ҳамкорлигида ташкил этилмоқда. Унинг мақсади аниқ ва муҳим: миллий анъаналарни асраб-авайлаш, замонавий амалий санъат асарларини тақдим этиш, шунингдек, унутилиб борилаётган халқ анъаналарини қайта тиклаш ва дунё санъатида юз бераётган жараёнларни амалда намойиш этиш. Бу ўз навбатида, турли халқлар ўртасида дўстлик ва ҳамкорлик ришталарини янада мустаҳкамлаш, маданий-гуманитар алоқаларни халқаро миқёсда кучайтиришга ҳам хизмат қилади.\nБиеннале дастуридан ўрин олган тадбирлар мазмунан бой. Жумладан, санъатсеварлар учун ипак гиламлар, ўзбек миллий кулолчилиги, қадимги қоғоз турлари, ҳаттотлик ва миниатюра асарлари намуналаридан иборат кўргазмалар ҳозирланмоқда. Япон миллий санъати ва замонавий ўзбек безак санъати, моҳир заргар усталар, талабаларнинг ижодий ишлари кўргазмалари биенналенинг ёрқин воқеликларидан бўлиши кутилаяпти. Англия, Германия ва Жанубий Кореядан ташриф буюрган ижодкорлар рассомчилик, ўзбек усталари эса каштачилик, ипак қоғоз тайёрлаш бўйича бўлиб ўтадиган маҳорат дарслари орқали ижодий тафаккур ва тасаввур манзилларини янада кенгайтиради. Миллий ва замонавий либослар намойиши, ижодий учрашувлар ҳам санъатга янада мафтун этса, ажаб эмас.\n– Биз халқ амалий санъати биенналеси учун дастлабки қадамларни қўяпмиз, – деди Ўзбекистон Бадиий академияси раиси Акмал Нуриддинов. – Ушбу тадбир борасида ўйлаган ниятларимиз, мақсадларимизни амалий жиҳатдан бирдан амалга ошириш қийин. Аммо иккинчи бор бўлиб ўтадиган биеннале биз учун ҳар томонлама ҳам сабоқ, ҳам маҳорат майдони бўлишига ишонамиз. Биз ёш ва навқирон янги номларни кашф этмоқчимиз, уларнинг маҳоратини юзага чиқаришни хоҳлаймиз. Очиғини айтганда, бугун кўпчиликни театр, музей ёки кўргазмага мажбуран олиб келамиз. Бу замонавий интеллектуал одамнинг оддий кундалик эҳтиёжи бўлиши керак, аслида. Афсуски, биз ҳали у даражага етиб борганимиз йўқ. Тошкент Халқаро амалий санъат биенналеси орқали томошабинни кўргазма залларига ўзининг хоҳиши билан келишга эришишни мақсад қилганмиз.\n“Инсон. Муҳит. Санъат”. Бу йилги биеннале нега бундай номланди? Ўзбекистон Фанлар академияси ҳамда Бадиий академиянинг академиги Акбар Ҳакимов бу ҳақда шундай деди:\n– Ҳозир янгидан-янгидан бинолар, яшаш манзиллари қурилиши жуда ривожланиб кетди. Лекин улар дизайн масаласида ортда қолмоқда. Иморатларни замонавий санъат, хусусан, амалий санъат унсурлари билан бойитиш етарли даражада эмас. Ваҳоланки, санъатда миллийликни акс эттириш тобора долзарб бўлиб бормоқда. Шунинг учун биз бу гал биенналени “Инсон. Муҳит. Санъат” деб номладик. Яъни мана шу учлик уйғунлигида ҳақиқий санъат асарларини тақдим этиш ниятидамиз.\nМаълумот берилишича, биенналеда юртимизнинг 100 дан ортиқ амалий санъат устаси ўз асарларини кенг намойиш этади. Хорижлик санъат шайдолари ҳам айни санъат тадбирига катта қизиқиш билдирмоқда. Италия, Англия, Жанубий Корея, Япония, Бангдадеш, Эрон, Хитой, Покистон, Россия, Озарбайжон, Қозоғистон, Украина, Тожикистондан 30 га яқин ижодкорнинг биеннале иштирокчиси экани бунинг далили.\nТошкент Халқаро амалий санъат биенналеси Ўзбекистонда амалий санъат йўналишида ташкил этиб келинаётган фестиваль, кўргазмалардан қай жиҳатлари билан фарқланади? Мутахассиснинг фикрича, ушбу намойишда бадиийлик устуворликка эга. Амалий санъат усталарининг шахсий кўргазмалари ўтказилиши ҳам унинг ўзига хосликларидан бири. Шунингдек, илк бор бундай кўргазмалардаги буюмларнинг сотуви йўлга қўйилмоқда.\nБиеннале дастуридан “Шаҳар муҳитидаги санъат” мавзусида давра суҳбати, “Санъатдаги глобализм ва миллий ўхшашлик”ка бағишланган илмий-амалий конференция ҳам жой олган. Мазкур тадбирларда юртимиз ва хорижий давлатларнинг санъатшунослари. музей ходимлари, профессор-ўқитувчилар, ёшлар иштирок этади.\nТошкент Халқаро амалий санъат биенналесида нуфузли ҳакамлар ҳайъати томонидан учта фахрли ўрин ғолиблари ҳамда Бош соврин – Гран-при соҳиби аниқланади.


Уч финал. Лондон дербиси, Энрикенинг сўнгги имкони ҳамда омадли жамоалар финали\n20:45 / 27.05.2017\nБугун 27 май куни Англия, Испания ҳамда Германияда кубок ўйинлари ўтказилади.\n“Айнтрахт Франкфурт” – “Боруссия Дортмунд” 27 май, 23:00 (Тошкент)\n“Айнтрахт”финалга чиқиш учун анча тер тўкди. Жамоа ўтказган 5та баҳснинг 3тасида пенальтилар серияси орқали ғолибликка эришди. Жамоа “Магдебург”, “Ингольштадт”, “Ганновер” “Арминия” ҳамда “Боруссия Мёнхенгладбах” устидан ғалаба қозониб финалга чиқди.\n“Боруссия” ҳам финал йўлланмасини қўлга киритиш учун ўйинларда икки бор пенальтилар сериясида “омадини синаб кўрди”. Дортмундликлар “Айнтрахт Трир”, “Унион”, “Ҳерта”, “Шпортфройнде Лотте” ҳамда “Бавария”ни мағлуб этиб, финалга чиқишди.\nБундеслигадаги ўйинларда жамоалар ўз уйида ғалабага эришишга муваффақ бўлишди. “Боруссия” ўз уйида 3:1 ҳисобида ғалаба қозонган бўлса, “Айнтрахт” ўз майдонида 2:1 ҳисобидаги ғалабани қўлга киритди.\nЎйинни ўтказиб юборадиган футболчилар\n“Айнтрахт” таркибида Вольф, Маскарель, Хасебе ҳамда Штендера ўтказиб юборади. Орденезнинг ўйиндаги иштироки эса сўроқ остида турибди.\n“Боруссия” сафида Вайгл ҳамда Ларсен ўйиднда иштирок эта олмайди. Гётце, Пищек, Шмельцер ҳамда Шюррленинг финалдаги иштироки сўроқ остида турибди.\n“Арсенал” – “Челси” 27 май, 21:30 (Тошкент)\nЖамоалар мусобақани 1/32 финалидан бошлади.\n“Арсенал” финал йўлланмасини “Престон", "Саутҳемптон", "Саттон Юнайтед", "Линкольн Сити"ва "Манчестер Сити"ни таслим этиб қўлга киритди. Жамоа 5та ўйинда рақиб дарвозасига 16та гол киритиб, ўз дарвозасидан икки бор тўп ўтказиб юборди.\n“Челси” финалга "Петерборо Юнайтед", "Брендфорд", "Вулверҳэмптон", "Манчестер Юнайтед" ва "Тоттенҳэм" жамоаларини мағлуб этиб чиқди. “Челси” эса 5та ўйинда рақиблар дарвозасини 15 маротба ишғол қилган бўлса, ўз дарвозасидан 3та гол ўтказиб юборди.\nЖамоалар ушбу мавсумда 2 маротаба ўзаро тўқнаш келиб, 1тадан уй ўйинидаги ғалабани қайд этишди. “Арсенал” Алексис Санчес, Тео Уолкотт ҳамда Месут Ўзилнинг голлари эвазига 3:0 ҳисобида ғалаба қозонган бўлса, “Челси” 3:1 ҳисобида ғолиб чиққан ўйинда Маркос Алонсо, Эден Азар ва Сеск Фабрегаснинг голларига канонирлар таркибида Оливье Жиру 1та гол билан жавоб қайтарди.\n“Арсенал” таркибида Гиббс, Косельни, Паулиста ҳамда Рейне ўйинни ўтказиб юбориши аниқ бўлса, Мустафи ҳамда Чемберленда финалда майдонга тушиш учун имкон бор.\n“Челси” таркибида ўйинда иштирок эта олмаслиги аниқ футболчилар йўқ. Фақатгина Лофтус-Чик финал ўйинида иштирок эта олмаслиги мумкин.\n“Барселона” – “Алавес” 28 май, 00:30 (Тошкент)\nИспания кубоги жорий мавсум сўнггида жамоани тарк этадиган каталонияликлар бош мураббийи Луис Энрикега мавсумни соврин билан якунлаш учун сўнгги имкон бўлади.\n"Барселона” финалга “Ҳеркулес”, “Атлетик Бильбао”, “Реал Сосьедад” ва “Атлетико Мадрид” устидан ғалаба қозониб чиқди. “Алавес” эса “Ҳимнастик”, “Депортиво”, “Алькоркон” ва “Сельта”дан устун келиб, финал йўлланмасини қўлга киритди.\nЖамоалар ушбу мавсумда Ла-Лига доирасида ўзаро куч синашиб, ҳар икки ўйинида ҳам меҳмонлар ғалаба қозонган. 1-даврада “Барселона” “Ноу Камп”да “Алавес”га 1:2 ҳисобида мағлуб бўлган бўлса, 2-давра ўйинида меҳмонда рақиб дарвозасига жавобсиз 6та гол урди.\n“Барселона” таркибида учрашувни Рафинья, Серхи Роберто ҳамда Луис Суарес ўтказиб юборади. Шунингдек, Жереми Матьёнинг ҳам майдонга тушиши сўроқ остида.\n“Алавес” таркибида Эйнар Галилеа ҳамда Виктор Лагуардия финалда жамоасига ёрдам бера олмайди. Шунингдек, Серхио Льямас ва Родриго Элининг финалдаги иштироки борасида аниқлик киритилмаган.\nЧелси Барселона Арсенал Боруссия Дортмунд Алавес Айнтрахт Франкфурт


Янги уйлар қуриш баҳонасида Тошкентнинг Сергелисида кўплаб турар-жой бузиб ташланганди.\nТошкент бош меъмори Сергелида янги уйлар битиши нега кечикаётганига изоҳ берди. Бухорода солиқ мансабдори 4000 доллар пора билан ушланди. Қарши аэропортидан яширин қувур орқали 346 миллион сўмлик ёнилғи ўмарилгани аниқланди. Жорий ҳафта матбуот шу каби воқеалар ҳақида хабар берди.\nСергелидаги янги уйлар нега ўз вақтида битказилмади?\nЎзбекистон Президенти қарори асосида Тошкентнинг Сергели туманида қурилаётган 500 та кўп қаватли уйнинг 66 таси 1 сентябрь – Мустақиллик куни арафаси 2,5 мингдан ортиқ оилага топширилиши керак эди. Бироқ қурилиш ишлари белгиланган муддатда якунланмади (“Оила даврасида”, 5 октябрь). “Бизга дахлдор бўлмаган сабабларга кўра, қурилиш ўз вақтида тугалланмади. Аниқроғи, Сергели туманининг ер ости сув сатҳи юқорилиги қурилишни мураккаблаштирди. Бундан ташқари, лифт ўрнатиш ҳам анча вақт талаб этадиган жараён. Боз устига, уни ўрнатадиган мутахассис кам. Муддат кечиктирилишига таъсир ўтказган асосий омиллар шу” деган Тошкент шаҳри бош архитектори Асомиддин Тожиев. Ҳокимият вакилига кўра, қурилиш ишлари йил охиригача тўлиқ якунланиб, хонадонлар ўз эгаларига топширилади.\nБухорода порахўр солиқ мансабдори 5 йилга қамалди\nБухоро вилоятининг шу номли тумани давлат солиқ идорасида бўлим бошлиғи лавозимида фаолият юритган мансабдор 4000 доллар пора билан қўлга олинди (“Ҳуқуқ”, 5 октябрь). Солиқ мансабдорининг исми ошкор этилмаган, аммо у юридик шахсларга солиқ солиш бўлимини бошқаргани ва ёши 60 дан ўтган, қуда-андали одам экани маълум қилинган. Ҳудуддаги “Чорбакр транс сервис” фирмасида текширув ўтказгач, солиқ идораси вакили ташкилот раҳбарига текширув натижалари яхши эмаслиги, агар 5000 доллар пора берса иш силлиқ кўчишини айтган. Шу тариқа солиқ идораси бўлим бошлиғи ўз хизмат хонасида талаб этилган пулнинг тўрт мингини олаётганда ушланган. Суд ҳукмига кўра, солиқ идораси мансабдори 5 йил озодликдан маҳрум этилган.\nҚарши аэропортидан йиллар давомида ёнилғи ўмарилгани фош қилинди\nҚарши аэропорти омборидан йиллар давомида Б-92 маркали авиабензин ўғирлангани фош этилди, деб хабар беради Қарши шаҳри прокурори Отабек Қўлдошев “Ҳуқуқ” газетаси орқали. Аэропорт омбори мудири Б.Қодиров ва етакчи мутахасссис О.Равшанов жиноий режа тузиб, ёнилғи резервуарига яширин қувур ўрнатишган ва у орқали ҳафтасига 600-800 литрдан ёнилғи ўғирлаган. Қайд этилишича, тўрт йил давомида аэропорт омборидан 346,2 миллион сўмлик авиабензин ўмарилган. Айбдорларга тегишли жазо тайинлангани хабар қилинган.


Паркентда бозор қурилиши тадбиркор мулкига хавф солмоқда. Бозор маъмурияти ва ҳокимлик нима дейди? – КУН УЗ\nГлавная / Жамият / Паркентда бозор қурилиши тадбиркор мулкига хавф солмоқда. Бозор маъмурияти ва ҳокимлик нима дейди?\nanvarj63 3 weeks ago\tЖамият Comments Off on Паркентда бозор қурилиши тадбиркор мулкига хавф солмоқда. Бозор маъмурияти ва ҳокимлик нима дейди? 7 Показы\nТошкент вилоятининг Паркент туманида янги бозор мажмуаси қурилаётгани муносабати билан дўкони бузилиши режалаштирилаётган тадбиркор таҳририятимизга мурожаат қилди. Унинг айтишича, дўкони бузилишга тушган, аммо компенсация масаласида унга адолатсизлик қилинмоқда. Бозор маъмурияти ва ҳокимлик эса тадбиркор важларини инкор қиляпти.\nМиршоҳит Мирҳайитов биз билан суҳбатда бир неча йилдан бери тадбиркорлик билан шуғулланиб келаётгани, бузилиши режалаштирилган дўконини 2010 йилда кўчмас мулк биржасидан сотиб олганини айтади.\n«Бозор қурилиши арафасида ҳокимликка дўконимнинг ўрнидан ўзим қуриб олишимни ёки бошқа жойдан жой ажратиб берса, уларнинг лойиҳаси асосида дўконни ўз маблағим эвазига қуриб олишимни сўраб ариза билан мурожаат қилдим. Қонун талабларида бинолар ва иншоотларни жойлаштиришда маълум оралиқ масофа ташланиши кераклиги белгилаб қўйилган. Бозор қурилишида эса бунга эътибор қилинмаяпти.\nУндан ташқари, ёнғин хавфсизлиги қоидалари бўйича биноларни қуришда оралиқ масофага риоя қилиниши кераклиги белгиланган. Аммо бозор қурилишида менинг дўконим атрофида буларга риоя қилинмаяпти.\nТуман ҳокими қарорида компенсация масалалари ҳал қилинсин, дейилган бўлишига қарамай, мен билан ҳисоб-китоб қилинмаган.\nВазирлар Маҳкамасининг 911-сонли қарори билан тасдиқланган низом бўйича мен устувор ҳуқуққа эгаман. Низомда мулк эгаси билан келишиш лозимлиги белгиланган. Унга кўра, биринчи навбатда, лойиҳани мулкдорнинг ўзи қуриб олиши, иккинчи навбатда, мулк танлаш (пул, мулк ёки ер олиш) ҳуқуқи белгилаб қўйилган. Ушбу қарор бўйича менга устувор ҳуқуқимни беришса, ўзим улар айтганидай қилиб қуриб берардим.\nБу масалада туман ҳокимиятига 4-5 марта мурожаат қилганман. Кўриб турибсизки, ҳозир бозор биносининг мана шу озгина қисми битмай турибди, сабаби, улар биз билан келишув шартномасини тузишмагани, розилик хатини олишмагани туфайли уларнинг ҳам, бизнинг ҳам ишимиз битмаяпти», – дейди тадбиркор Миршоҳит Мирҳайитов.\nМасалага ойдинлик киритиш мақсадида «Паркент деҳқон бозори» МЧЖ вакиллари билан учрашиб, уларнинг ушбу мурожаат бўйича фикрлари билан танишдик.\n«Ўзбошимчалик билан қурилган бостирма бозор қурилишига ҳалал беряпти»\n«Паркент деҳқон бозори» МЧЖ юрисконсульти Элёр Бердиқулов 2017 йил 27 мартдаги 2853-сонли президент қарорига асосан, Паркент тумани ҳокимининг 2019 йил 3 июндаги 5543-сонли қарори чиққанини айтади.\nҲоким қарорига асосан, қурилиш ишларини олиб бориш давомида бозор балансида бўлган 128 та савдо дўкони ва 20та хусусий савдо дўкони бузилиши режалаштирилган. Ушбу хусусий дўконларнинг барчаси эгаларининг розилиги асосида бузилиб, фақатгина М.Мирҳайитовга тегишли дўкон бузилмасдан қолган.\nШу кунга қадар унга ҳокимлик томонидан бир нечта таклифлар берилган. Биринчиси, унга туман ҳокимининг 2019 йил 12 августдаги кафолат хатига биноан, ўша пайтда амалда бўлган Вазирлар Маҳкамасининг 97-сонли қарорига асосан компенсация тўлаш таклиф этилган. Иккинчиси эса, унга бошқа жойдан тенг қийматдаги мулк бериш таклиф этилган. Яъни, янги қурилаётган бозор биносидан 52 кв.м ҳажмдаги дўконни тадбиркор номига кадастр қилиб, мулк ҳуқуқи билан беришни таклиф қилганмиз. Бу бўйича унга кафолат хати ҳам берилган» – дейди бозор маъмурияти юрисконсульти.\nУнинг қўшимча қилишича, тадбиркор дўкон пештоқига ўзбошимчалик билан ҳеч қаердан рухсат олмай бостирма ўрнатиб олган ва ушбу қурилма бозор қурилишини давом эттиришга халақит қиляпти.\n«Биз айни шу ноқонуний қурилмани мажбурий тартибда буздириб ташлаш мақсадида фуқаролик ишлари бўйича Юқори Чирчиқ туманлараро судига даъво киритдик.\nШу йилнинг 18 август куни ноқонуний қурилмани олиб ташлаш бўйича суднинг ҳал қилув қарори чиқди. Ҳозирда ушбу ҳал қилув қарорининг қонуний кучга киришини кутиб турибмиз», – дейди Э.Бердиқулов.\nБозор юрисконсульти қурилиш билан боғлиқ ҳамма ҳужжатлар қонуний расмийлаштирилгани, бозор маъмурияти ноқонуний хатти-ҳаракат содир этмагани ва тадбиркор дўконига дахл қилинмаганини таъкидлади.\nШунингдек, тадбиркор унга таклиф этилган 1-қаватдаги 52 кв.м. ҳажмдаги дўконнинг тепасидаги худди шунча катталикдаги яна битта дўконни ҳам талаб қилаётгани, улар эса бу талабни бажара олмаслиги, чунки бу ҳеч қандай қонунчиликка тўғри келмаслигини билдирди.\nТадбиркор эса кафолат хатида «мулк ҳуқуқи асосида» деган сўзлар йўқлигини айтиб, ушбу кафолат хати унга маъқул келмаганини айтди.\nТадбиркорга 3 та таклиф берилган\nШундан сўнг туман ҳокимлигида бўлиб, ҳокимнинг молия-иқтисодиёт ва камбағалликни қисқартириш масалалари бўйича биринчи ўринбосари Зиёдбек Йўлдошев фикрларини тингладик.\n«Мақсадимиз – тадбиркор М.Мирҳайитовни алоҳида кўриб, уни камситиш эмас, бозорни эски ҳолатидан замонавий ва чиройли кўринишга келтириш. Тушуниш керак, агар биз дўкон эгалари билан келишмасак, бозор қурилишини тугатолмаймиз. Тадбиркор дўконига тегмасак, бозор хунук бўлиб қолади. Ўзингиз кўргандирсиз, ушбу эски дўкон бозорнинг ёнгинасида жойлашган», – дейди З.Йўлдошев.\nЗ.Йўлдошевнинг айтишича, тадбиркор дўконни ўша ернинг ўзидан икки қават қилиб қуриб олишни талаб қилган. Бозорнинг бош режасига тўғри келмагани учун бунга рухсат берилмаган. Шунингдек, у агар тадбиркорга кафолат хати ёқмаётган бўлса, тадбиркор хоҳлаган келишув шартномасини тузиб беришлари мумкинлигини таъкидлади.\nМ.Мирҳайитовнинг янги бинодан дўконнинг иккинчи қаватини ҳам қуриб олиш бўйича саволига ҳокимлик вакили аввалги дўконнинг квадрат метрига тенг қисмини олишини, яъни фақат бир қаватини бера олишларини айтди.\nСуҳбат чоғида ҳоким ўринбосари тадбиркор билан келишиш мақсадида унга қуйидаги 3та таклифдан бирини танлашини сўради:\n1. Янги бинодан тадбиркорга дўкони билан бир хил катталикдаги дўкон бериш.\n2. Дўконини баҳолатган тақдирда, 3 кун ичида компенсацияни тўлиқ тўлаб бериш.\n3. Дўконига умуман тегмаслик ва тадбиркорга бундан кейин ҳам дўконидан бемалол фойдаланавериш.\nТадбиркорнинг бозор қурилишида оралиқ масофа сақланмагани бўйича шикоятига ҳоким ўринбосари дўкон атрофидаги ер бозор инфраструктурасига киришини, тадбиркор фақат бинонинг эгаси эканлигини, шу туфайли, оралиқ масофа сақлашга мажбур эмасликларини билдирди.\nМ.Мирҳайитов нима бўлган тақдирда ҳам, унга нисбатан Вазирлар Маҳкамасининг 911-сонли қарори бўйича иш кўришларини сўради. З.Йўлдошев эса агар дўкон бузилишини лозим топишса, 911-сонли қарорга мурожаат қилинишини маълум қилди.\nШунингдек, суҳбатда қурилиш масалалари бўйича ҳоким ўринбосари Элёр Раҳмонов тадбиркорга агар у истаса, янги дўкон қуриши учун унга ҳокимлик захирасидаги ерлардан тадбиркор кўрсатган жойдан 52 кв.м. ер ажратиб бериши мумкинлигини айтди.\nХулоса шу бўлдики, ҳокимлик тадбиркор дўконига тегмайди, шу сабабдан 911-сонли қарорга мурожаат қилишга ҳам ҳожат йўқ. Агар тадбиркорнинг дўкони бузиладиган бўлса, қарор бўйича тадбиркорга пул маблағлари, бошқа кўчмас мулк объектини мулк қилиб бериш, ер участкаси ёки келишувда назарда тутилган компенсациянинг бошқа тури қўлланилиши керак бўлади.\nАббос Салайдинов, Kun.uz мухбири.\nПред. Uzbekistan Airways 5та йўналиш бўйича халқаро қатновларни тикламоқда\nСледующая Мобил қурилмаларнинг IMEI кодлари билан боғлиқ шубҳали ҳолатлар кузатилмоқда. Вазирлик баёнот берди


Пахтачиликда агрокластер тизими Зафаробод туманда қандай самара берди? » Зафаробод тумани ҳокимлиги расмий сайти\nЗафаробод тумани ҳокимлиги » Янгиликлар » Пахтачиликда агрокластер тизими Зафаробод туманда қандай самара берди?\nЎтган йили Зафаробод туманида пахтатўқимачилик агрокластери ташкил этилди. "JIZZAX KENTEKS"МЧЖ билан тумандаги 245 та фермер хўжаликлари пахта етиштириш бўйича контрактация шартномаси туздилар. Хўш, пахтачиликда агрокластер тизими туманда қандай самара берди? Фермерларнинг кластерга ишончи ортдими?\nТуман қишлоқ хўжалиги бўлими бошлиғи Ином Шакаров бу ҳақда шундай деди: — Туманимизда пахтачиликка ихтисослашган барча фермер хўжаликлари кластер тизимининг афзалликларини аллақачон тушуниб етдилар. Ютуқлар шундаки, кластер тизими мажбурий меҳнат борасидаги эътирозларни олиб ташлади. Қишлоқ хўжалигига кластерлар орқали энг янги техникатехнологиялар кириб келмоқда. Дастлаб бу тизимга ўтилаётганда мутахассислар томонидан икки хил таклифлар билдирилди. Ҳозир таклифлар ўзининг ижобий самарасини берди. Фермер қатор муаммолардан қутилди. Кластер унга елкадош бўлаётганидан мамнун. Илгари ернинг умрини беҳуда ўтказган фермернингбугун дунёқараши ўзгарди.Укластер билан ишлашдан манфаат топаяпти.\nПрезидентимиз Шавкат Мирзиёев Олий Мажлисга Мурожаатномасида аҳоли бандлиги ва даромадлари ўсишини таъминлайдиган энг муҳим соҳа — қишлоқ хўжалигини стратегик ёндашувлар асосида тараққий эттиришга алоҳида эътибор қаратди. Тизим фаолиятини ривожлантириш, фермер ва деҳқонлар даромадини ошириш, аҳоли дастурхонини сифатли мевасабзавот маҳсулотлари билан таъминлаш мақсадида ҳукуматимиз томонидан изчил чоратадбирлар амалга оширилмоқда.\nЖорий йилдан пахта ва ғалла учун давлат буюртмасининг бекор қилиниши мамлакатимизнинг 60 фоиз аҳолиси ҳаётида туб бурилиш ясайди. Давлатимиз раҳбари ташаббуси билан бошланган бу ислоҳот инқилобий янгилик бўлди. Энди фермерлар ва кластерлар режа учун эмас, ўз манфаати, фойдаси учун меҳнат қилади. Ҳудудларда экинларни жойлаштиришда рақобат бўлади. Қайси маҳсулот бозорбоп ва харидоргир бўлса, кўпроқ экилади.\n— Бугун ишлаган, меҳнат қилган деҳқон ютиши аниқ, — дейди Охунбобоев номли сув истеъмолчилари уюшмаси ҳудудидаги "Дониёр Одилов" фермер хўжалиги раҳбари Одил Одилов. — Илгари ҳисоб рақамимиздаги маблағга эгалик қилолмасдик. Банкдаги пулларимизбизнинг рухсатимизсиз ўзлаштирилар эди. Натижада давлатдан қарздор бўлиб қолардик. Эндиликда кластер ва фермер ўртасида шартномавий боғлиқлик яратилди. Шунинг учун ҳам Зафаробод туманида пахтачиликтўқимачилик агрокластери билан узоқ вақт ишлашни орзу қилаётган, нафақат бугуни, келажагини ҳам кўраётган фермерларда ишлашга иштиёқ, муносабат ҳам ўзгарди.\nЗафаробод туманида Тинчлик бобо пешқадамлардан бири бўлди


ИнтерФУТБОЛ :: Ишонаверинг, "Машъал"ни доғда қолдирган "Олимпик" Суперлигага "чиқиб олди"...\nИшонаверинг, "Машъал"ни доғда қолдирган "Олимпик" Суперлигага "чиқиб олди"...\nОлдин хабар берганимиздек, бугун Тошкентда ўтказилган ўтиш баҳсида Про лигада 3-ўринни эгаллаган «Олимпик» жамоаси Суперлиганинг 12-жамоаси бўлган «Машъал»га қарши майдонга тушди. Қизиғи шундаки, «Пахтакор» стадионида ўтган убу ўйинда сенсацион тарзда «Олимпик» жамоаси кучли ирода ва характер кўрсатиб Суперлига йўлланмасини қўлга киритди.\nДемак, 2021 йилги мавсум якунларига кўра, Суперлигани 3та жамоа - «Турон», «Андижон» ва «Машъал» тарк этган бўлса, Про лигадан «Нефтчи», «Динамо» ва «Олимпик» элитага чиқди. Қайд этиш жоиз, Кападзе мураббийлигидаги ушбу жамоа 2021 йилда ташкил этилганига қарамай, бир йилда Суперлигага йўлланма олди.\nСуперлига ўтиш ўйини.\n2 декабрь (пайшанба)\n«Олимпик» - «Машъал» - 3:1\nГоллар: Отабек Жўрақўзиев 62, Темур Мамасидиқов 75, 77 - Сирожиддин Қўзиев 57 пенальтидан.\n«Олимпик»: 12.Владимир Назаров, 2. Саидазамат Мирсаидов, 19. Достон Турсунов, 6. Бекзод Шамсиев, 9. Темур Мамасидиқов, 44. Шаҳзод Тоиров, 11. Отабек Жўрақўзиев (17. Жалолиддин Содиқов, 82), 77. Даврон Анваров (10. Фаррух Мухторов, 57), 21. Муҳаммадазиз Иброҳимов (14. Бектемир Абдуманнонов, 82), 23. Абдурауф Бўриев, 37. Алишер Одилов (18. Русланбек Жиянов, 57).\n«Машъал»: 35. Достонбек Тўхтабоев, 7. Ифеани Ифеани, 9. Ойбек Нурматов (20. Худоёрхон Сагдуллаев, 81), 11. Самуэль Чигозе, 15. Муҳаммадали Алиқулов, 17. Жамолиддин Убайдуллоев, 22. Сирожиддин Қўзиев, 23. Самандар Шукруллаев, 27. Муҳаммад Йўлдошев, 77. Иброҳим Нўъмонов, 99. Жаҳонгирбек Абдусаломов.\nУчршувдан кейинги матбуот анжуманида жамоалар устозлари ўз тассуротлари билан ўртоқлашишди.\nТемур Кападзе (Олимпик): «Авваламбор, штабимиздаги ва жамоадаги барчага раҳмат айтаман. Бир йил давомида тинимсиз меҳнат қилиб, анча ўсишга эришдик ва бугун сўнгги ўйинда кучимизни исботладик. Мавсум биздан кўра «Машъал»га қийинроқ ўтди, лекин биз ҳам осон енгилмадик.\nЮтқазганимизда ҳам, тўхтаб қолмасдик ва келаси мавсумда Суперлигага чиқишга ҳаракат қилардик. Айтмоқчиманки, мағлуб ёки ғолиб бўлиш бизни тўхтатиб қолмасди.\n«Машъал»га қарши ўйнаш исталган клубни қийнаб қўяди, чунки уларга қарши баҳс осон кечмайди. Рақибни батафсил ўргандик ва кўриб турганингиздек, ҳар жабҳада устун келиб, ғалабани қўлга киритдик. Ўйинда исталган жиҳат бўйича биз кучли эдик ва муносиб тарзда ютдик. Бундан буёғига ҳам тўхтаб қолмаймиз, ҳар доим шу тарзда ҳаракат қиламиз, муваффақиятларимиз бардавом бўлади...\nАлександр Хомяков(Машъал): Ўйин тугади. Барча кўрганидек, «Олимпик» биздан анча яхшироқ ўйнади ва ғалабани қўлга киритди. Бизга ўйин давомида нимадир етишмади. Балки, маҳорат ва эмоциялар етишмагандир. Менинг фикримча эса бизга характер етишмади.\nРежалаштирганимиз каби ўйнай олмадик, кўп вазиятларда ўзимизга ўхшамадик. Биринчи бўлиб гол урганимизга қарамай, «Олимпик» биздан ҳар жабҳада устун келди ва шу сабаб улар ғолиб бўлди...


71 ёшли аёл Буюк Британиядаги энг кекса балет раққосасига айланди\n20:02 / 16.08.2016\nЛондонда яшовчи 71 ёшли аёл Дорин Пеши Royal Academy of Dance рақс мактабида битирув имтиҳонларини муваффақиятли топширгач, Буюк Британиядаги энг кекса балет раққосасига айланди. Бу ҳақда Daily Mail нашри хабар берди.\nНашрнинг маълумотларига кўра, Дориннинг ёшлигида унинг ота-онаси фарзандининг рақсга ўқишига пул тўлай олмаган. Муҳандис-электрик бўлиб ишлаган аёл 10 йил аввал пенсияга чиққач, болаликдаги орзусини амалга оширишга қарор қилди ва балет билан шуғуллана бошлади.\nАёл бир нечта машғулотлардан кейин рақс мактабида имтиҳон топширди. Унга имтиҳонлардан ўтгани ва мамлакатдаги энг кекса балет раққосасига айлангани маълум қилинди. Энди аёл охирги мажбурий босқичларга ҳафтасига 3 мартадан мураббий билан ва ҳар куни мустақил равишда тайёрланмоқда.\n2016 йил апрелда британиялик Вердус Хаес 100 ёшлик таваллуд кунида жаҳон рекордини янгилаб, дунёда парашютда сакраган энг кекса одам бўлишга ҳаракат қилган. У маҳаллий шифохоналарга ёрдам пули тўплаш мақсадида инструктор билан бирга парашютда сакраган.


Н. Назарбаев: ''Бой бўлишни истасанг – йўл қур!''\nҚозоғистон Республикасининг Тўнғич Президенти Н. Назарбаев Пекин шаҳрида “Бир белбоғ – бир йўл” мавзуида ўтган форумда иштирок этиб, маъруза қилди. 40та давлат раҳбари ва бош вазири қатнашган анжуманда Н. Назарбаев Евроосиё марказида жойлашган Қозоғистоннинг истиқболлари ҳақида гапирди.\n– Осиё ва Европани боғлайдиган энг яқин йўл бизнинг мамлакатимиздан ўтган. Ана шу транзит даҳлиздан самарали фойдаланиш мақсадида “Бир белбоғ – бир йўл” дастурига ҳамоҳанг тарзда “Нурли йўл” дастуримизни амалга оширмоқдамиз. Ўтган ўн йил давомида Қозоғистонга транспорт-логистика соҳасини ривожлантириш мақсадида 30 млрд. АҚШ доллари кўламида сармоя жалб қилинди. Натижада 3 минг чақирим темирйўл, 12,5 минг чақирим автомагистрал замонавийлаштирилиб, фойдаланишга топширилди. Денгиз ва ҳаво йўлларида ҳам тегишли ишлар олиб борилди. Натижада қисқа муддатда замонавий рақобатбардош транзит хаби ташкил қилинди, – деди Элбоши маърузасида.\nШунингдек, Элбоши Қозоғистон орқали 11та қитъалараро йўналиш, 5та темирйўл ва 6та автомобиль йўли ўтишини айтди. Европа ва Осиёга жўнатиладиган Россия, Қозоғистон ва Туркманистоннинг нефть ва газ магистраллари ҳам айнан Қозоғистондан ўтишини алоҳида таъкидлади.\n– Таҳдидлар юқори бўлган даврда “Бир белбоғ – бир йўл” лойиҳасининг амалга оширилиши кўплаб давлатларнинг иқтисодий равнақига, маданиятлар алоқасининг ривожланишига, конфессиялараро тотувлик, бағрикенгликнинг кучайишига ижобий таъсир қилмоқда, – деди Элбоши.\nН. Назарбаев маърузаси сўнггида Хитой халқини Хитой Халқ Республикасининг 70 йиллиги билан қутлади.\nAkorda.kz, 2019-04-26, 21:06 101


«ЖИЗЗАХ ДЕНГИЗИ» » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » «ЖИЗЗАХ ДЕНГИЗИ»\nВилоятимиз табиатининг гўзал ва бетакрорлигида, деҳқончилик ривожида,шубҳасиз, сув манбалари муҳим ўрин тутади. Музейимизга ташриф буюрган ўқувчиларни Жиззах сув омборининг кичик макети ҳам қизиқтиради. Кўпчилик мазкур сув иншоотини табиий ҳавза деб ҳисоблар экан.\nСув омбори Жиззах шаҳридан 9 километр шарқ ва жанубий шарқдаги Ёйилмасой жарида 1963 йилда қурила бошланган.У Сангзор дарёсининг қишки ва кузги сувлари ҳамда тошқин, сел сувларини ўзида жамлайди. Уни "Жиззах денгизи" деб ҳам атайдилар. Бугунги кунда бу "денгиз" атрофида боғроғлар, дам олиш масканлари барпо этилган. Сув омбори балиқ ови ишқибозларининг ҳам севимли масканидир.\nСув омборининг ўртача чуқурлиги 26 метр, узунлиги 5,5 километр. Сув сиғими 87,5 миллион м3ни ташкил этади. Сув омборига Равотсой ва Эски Туятортар каналидан келган сувлар ҳам қуйилади. Мазкур иншоот Шароф Рашидов тумани ва Зарбдор туманида суғорма деҳқончиликни таъминлайди. Роппароса 50 йилдан буён сув омбори Жиззах аҳлига хизмат қилиб келмоқда.\nВилоятимиз ижтимоийиқтисодий ҳаётида муҳим ўринга эга бўлган Жиззах сув омборининг тарихи нечоғли қизиқ бўлса, келажаги ҳам истиқболлидир. Боиси, сув ҳавзаси бўйида сайёҳлик хизматларини кўрсатиш имкони мавжуд.\nЖиззахда янги радиоактив чиқиндилар омбори ишга туширилиши мумкин\n«Караман» сув омбори қурилиш ишлари қандай кетмоқда?\nСуратларга муҳрланган орол фожеаси\nЗарбдор тумани марказининг бош лойиҳаси ишлаб чиқилди, Зоминда 136 миллион евролик завод қурилмоқда


Daily Archive: Oktabr 2, 2019\nҲалол меҳнат инсонни элга танитиб, юзини доимо ёруғ қилади. Ана шу меҳнати ортидан оиласи, жамоаси иқтисоди юксалиб, турмушлари шунча фаровон бўлади. Буни самарали меҳнат қилиб катта хирмон тиклаётган пахтакор-фермерларга кўрсатилаётган ғамхўрлик...\nДилдора Алибоевани газетхонларимиз яхши танишади. Унинг бир туркум шеърлари газетамиз саҳифаларида дунё юзини кўрган. Ажойиб кунларнинг бирида фидойи инсон, Гулистон шаҳар ногирон болалар ва уларнинг ота-оналари уюшмаси раиси Муҳаммаджон Жумабоев таҳририятимизга...


11:12 03.06.2019 (Янгиланган 11:16 03.06.2019)\nТошкент вилояти ҳокимлигида президент Шавкат Мирзиёев раислигида видеоселектор йиғилиши бўлиб ўтмоқда.\nТОШКЕНТ, 3 июн – Sputnik. Тошкент вилояти ҳокимлигида президент Шавкат Мирзиёев раислигида видеоселектор йиғилиши бўлиб ўтмоқда. Бу ҳақда Тошкент вилояти ҳокимлиги хабар қилди.\nТошкент вилояти ҳокимлиги хабарига кўра, йиғилиш кескин танқидий руҳда бўлиб ўтмоқда. Кадрлар сиёсати, вилоятнинг географик тузилиши, қолоқлик кескин танқид қилинмоқда.\n“Халқ депутатлари маҳаллий Кенгашига ҳоким раис бўлмайди. Депутатларга 2 йилда катта имкониятлар бердим. Фақат қўл кўтаради”, - дея таъкидлаган президент.\n“Хатони кечираман, хиёнатни кечирмайман. Пора олдими, тамом, у қамалади. Мен бугун таклиф эшитгани келганман. Менга мақтов керакмас”, — деган давлат раҳбари.


ТАЪМИНОТДА УЗИЛИШ БЎЛМАЙДИ - AUZ.UZ\nЎзбекистонга ҳам кириб келган коронавирус пандемияси айрим фуқароларда ваҳима уйғотмоқда. Ҳукуматимиз томонидан кўрилаётган чора-тадбирлар эса, аксинча ҳеч қандай ваҳимага тушмасликни, озиқ-овқат, алоқа ва инфратузилмалар таъминотида узилишлар бўлмаслигини таъминламоқда. “Ҳудудгаз Андижон” МЧЖ ҳам фуқароларимиз ва бошқа турдаги истеъмолчиларга суюлтирилган ва табиий газ таъминотида ҳеч қандай узилишлар бўлмаслигини эслатиб ўтади.\nЖамиятнинг матбуот хизмати суюлтирилган газ таъминотида карантин вақтида амалга оширилаётган ишларни ўрганиш вақтида Бўстон ва Шаҳрихон туманларига ташриф буюрди.\nБўстон тумани “Бўстон” МФЙ ўрамидаги “Бинокор” кўчасига ташриф буюрилганда, маиший газ баллонлари билан тўла махсус автотранспорт воситаси кўздан кечирилди.Ҳайдовчи ва чилангарда ҳам махсус иш кийими, қўлларида тиббий қўлқоплар, тиббий ниқоб билан қуролланган. Машинада эса нам салфетка ва антиспетик воситалар билан жиҳозланган.\nУларга қўшилиб матбуот хизмати ҳам хонадонма-хонадон суюлтирилган газ таъминотида иштирок этди. Истеъмолчини чақириб, аввало, назорат тарозисидаги маиший газ баллонининг вазни кўрсатилди. Сўнгра, уй ичига олиб кирилиб, ўрнатиб берилди. Газ плитасида газ ёқилиб, таъминотда ҳеч қандай узилиш ва муаммо йўқлиги аниқлангач, кейингина хонадон тарк этилди. Кўчадаги барча истеъмолчилар маиший газ баллонларини алмаштиргунларига қадар жараён шу тартиб давом этди.\n- “Истеъмочиларимизга суюлтирилган газни ўз вақтида етказиб бериш учун қўшимча чора-тадбирларни кўрмоқдамиз, биламиз, ҳозирда ҳукумат тавсиясига асосан фуқароларимизнинг асосий қисми ўз уйларида. Уйда бўлишгач, албатта, кўпроқ қозон қайнатилади, болаларга қайноқ сув, иссиқ овқат берилади. Бу дегани, суюлтирилган ва табиий газга эҳтиёж ошади. Лекин биз, суюлтирилган газ етказиб беришдаги айланма усул ҳисобига даврийликни 30-35 кундан оширмасликка ҳаракат қиламиз. Мана шундай вақтда ишчиларимиздан ватанпарварлик ва фидоийлик талаб этилади. Биз эса бунга тайёрмиз. Керак бўлса, кунига икки марталаб газ тўлдириш шаҳобчаларига боришимиз мумкин, лекин истеъмолчиларимизнинг суюлтирилган газ билан таъминлашда узилишларга йўл қўймаймиз” - дейди “Ҳудудгаз Андижон” МЧЖнинг истеъмолчиларга суюлтирилган газ етказиб бериш ва уни ҳисобини мувофиқлаштириш хизмати бошлиғи З.Қаҳҳоров.\nБугун ҳақиқатдан ҳам “Ҳудудгаз Андижон” МЧЖнинг барча ходимлари ўз саломатликларини унутмаган ҳолда, шифокорларимизнинг барча кўрсатмаларига амал қилиб, вилоятимиздаги барча истеъмолчиларни табиий ва суюлтирилган газ билан узлуксиз таъминлашга ҳаракат қилмоқдалар.


Муҳожир пул юбормаса¸ Ўзбекистонда “араб баҳори” бўладими?\nРоссиянинг Владивосток шаҳридаги ўзбек меҳнат муҳожирлари\nЎзбекистонлик меҳнат муҳожирлари уйда қолганларига пул юборолмай қолса ёки Россияда сиёсат ўзгариб миллионлаб муҳожир ортга қайтарилса, улар яна сабр қилиб яшайверадими ёки ўзини шу ҳолга солганларга қарши кўчаларга чиқадими?\n2012 йилнинг иккинчи чорагида Ўзбекистонга муҳожирлар томонидан 1 миллиард 237 миллион АҚШ долларидан ортиқ пул юборилган.\nБу ўтган йилнинг худди шу мавсумига қараганда 170 миллион долларга кўпдир.\nЎзбекистонликлар четдан юбораётган пуллар мамлакат ичкарисида ижтимоий тангликни юмшатиш ва ишсизлик муаммосини вақтинчалик бўлсин ҳал этишга хизмат қилаётганлиги айтилади.\nМосквалик инсон ҳуқуқи фаоли Баҳром Ҳамроев бу мавзуда Озодликка берган интервюсида “агар Россиядан Ўзбекистонга бир ҳафта пул кетмасин, “араб баҳори” бўлиши тайин”, деган гапни айтди.\nБаҳром Ҳамроевнинг бу гапи ҳақиқатан ҳам сиёсат ўзгариб, Россияда ишлаб юрган миллионлаб меҳнат муҳожири ўз юртларига қайтариладиган бўлса, улар ўз юртида “араб баҳори” сингари инқилоблар қилишга қодирми, деган саволга жавоб излашга ундади.\nБу савол OzodSkypeга ташланганидан сўнг, муштарийлар бу борада икки хил фикрга эга эканликларини билдирдилар.\n"Баҳс майдони" иштирокчиларидан бири “ўзбекистонликлар агар ватанига қайтарилса барибир ҳеч нарса қила олмайди, уларда курашувчанлик туйғулари ўлиб бўлган, яна сабр қилиб яшайверади”, деган фикрда бўлса, унинг мухолифи эса “йўқ, ўзбеклар дунё кўрди, озгина бўлса ҳам демокртик муҳитда яшади ва улар бунга сабр қилиб ўтиролмайди, инқилоб қилади” деган иддаода қаттиқ турди.\nБаҳслашувчилар Россиянинг Екатеринбург шаҳридаги меҳнат муҳожири 29 ёшли Абдуллоҳ ва Туркиянинг Истанбул шаҳридан ўзбекистонлик меҳнат муҳожири 43 ёшли Раҳимжон:\nРаҳимжон: Ўзбекистонга меҳнат муҳожирлари қайтарилса ҳеч нарса ўзгармайди. Улар яна ҳеч нарса бўлмагандай меҳнатини давом эттириб кетаверади. Булар ортидан халқнинг кўтарилиши жуда қийин нарса...\nАбдуллоҳ: Агар хориждаги меҳнат муҳожирлари ортига қайтарилса, нафақат Ўзбекистонда¸ балки бошқа Марказий Осиё давлатларида "араб баҳори" сингари инқилоблар бўлиши мумкин. Чунки ўзбекистонлик меҳнат муҳожирлари ҳозир жуда катта пул юбораяпти, агар бундай бўлмаса Ўзбекистонда танглик ҳосил бўлади. Агар Ўзбекистоннинг 30 миллион аҳолиси...\nРаҳимжон: Албатта¸ 30 миллион аҳолисидан 10 миллиони қўйданда ювош аҳоли бўлади. Сизга ўхшаган тушунадиганлари оз бўлади. Сизга ўхшаганлар Ўзбекистонга бориши билан керакли жойга олиб кириб қўйишади.Ҳеч қанақа баҳор ҳам қилолмайсиз, куз ҳам қилолмайсиз....\nАбдуллоҳ: Йўқ, хорижда юрган 10 миллион ўзбекистонликнинг ярмини зиёлилар деб ҳисобласа бўлади. Чунки булар ахборот цензурасидан ташқарида яшади ва бу муҳожирларнинг фикрлаши тамоман бошқача...\nРаҳимжон: Мен Россияда, Қозоғистонда юрган муҳожирларни кўп кўрдим. Уларнинг ҳаммаси ҳам сизга ўхшаб фикрлай олмайди. Улар ишлаш учун ҳамма нарсага тайёр, қанча хўрланса ҳам, қанча камситилса ҳам индамай ишлаб юраверади...\nАбдуллоҳ: Йўқ, масалан Россияда юрганлар ўртача бир миллион сўм ойлик олаяпти. Ўзбекистонда буни ололмайдику. Бу Ўзбекистонда йўқ оппозицияни жонлантиришга сабаб бўлади....\nМеҳнат муҳожирлари ортга қайтарилса Ўзбекистонда “араб баҳори” бўлиши мумкинми?


Қашқадарёда 18 ёшли жувон уйидан осилган ҳолда топилди. Марҳуманинг онаси қизининг ўлимида куёвини айбламоқда - Darakchi\nЖАМИЯТ 02.07.2020, 10:36\nҚашқадарё вилоятининг Косон туманида 18 ёшли жувон яшаш уйидан осилган ҳолда топилди. Марҳуманинг онаси Муҳаббат Нуримова қизининг ўлимида куёвининг қўли борлигини айтмоқда. Отабек Қўлдошев фуқаро мурожаатига кўра, воқеа тафсилотларини ўрганди.\nМуҳаббат Нуримованинг айтишича, у ўша куни қизи ва куёви берган манзилда яшамаганлигини билган.\n«2020 йилнинг 25 январь куни биз билан бозорда савдо қилувчи косонлик Ш.Ғ. қизимни ‘уйингга олиб бориб қўяман’ деб алдаб, қурилиши битмаган эски жойга олиб борган ва қизимнинг номусига тегган. Ўша пайт ИИБга мурожаат қилиб, ҳолат ҳақида билдирмоқчи бўлганимизда ‘мени шарманда қилманг, тўрт нафар фарзандим бор’ деганди. Айбини ювиш учун қизимга уйланишини айтиб ялинганди. Ҳар икки томон ҳам гап-сўзга қолмайлик, деб қизимни унга бергандим», — дейди Муҳаббат Нуримова.\n«Ш.Ғ. совчи юбориб, қизимни шаръий никоҳига олганидан сўнг ‘Қаршида уйим бор. Ўша ерга олиб кетяпман’ деди. Карантин бошланиб қолгач эса ‘Қаршига бориб-келиш қийин бўляпти, қизингиз оч қолиб кетяпти’ деб қизимни Косонга — турмуш ўртоғи ва болаларининг олдига олиб келди. Ҳали турмуш қурганига бир ой ҳам бўлмаган қизимни Ш.Ғ.нинг хотини ҳақоратлаб, кўч-кўронини кўчага улоқтирган ва уйдан ҳайдаб чиқарган», — дейди Муҳаббат Нуримова.\n«Бу каби ҳолатлар давом этавергач, куёвим қизимни туман марказидаги ‘дом’га кўчирди. Қизимни ўша ерда ҳам тинч қўйишмади. Бақир-чақир, уруш-жанжал давом этгач, қизимни уйимга олиб келдим ва у мен билан 4 майгача бирга яшади. Ўша куни куёвим қизимга телефон қилиб, янги уй сотиб олганини айтган ва уни олиб кетди», — дейди марҳуманинг онаси.\n«Қизим ўша куни менга нимадир демоқчи бўлди, аммо айтолмади. ‘Айтсам, мусулмончиликка тўғри келмайди’ деди, лекин айтмади. Гапининг охирида ‘қайтай, ҳаммасини айтаман, аммо куёвингиз билмасин’ деди. Нимани айтмоқчи бўлди, нега бундай деди, билолмай қолдим», — дейди онаизор.\n«Бош прокурор ўринбосарининг вилоятдаги қабулига бориб, бу ҳақда шикоят қилганимдан сўнггина ишга киришишди, — дейди Муҳаббат Нуримова. — ‘Нега бунча ишларингиз суст, суриштирмаяпсизлар, қизимнинг ўлимига сабабчи бўлган куёвим ҳалиям бемалол юрибди-ку’ десам, терговчилар бир-бирига қараб кулишиб ‘нега ишга киришмаяпсиз, кимдир келиб сўраб туриши керакми?’ деб калака қилишади.


БУХОРО ШИРИНЛИКЛАРИ - Народное Слово\nБугун қай бир ҳунарманд билан суҳбатлашманг, “Эртанги кундан кўнглим тўқ”, дейди. Айниқса, қандолатчиларнинг бозори чаққон. Зеро, маърака-мавридларимиз парвардаю ҳолвасиз ўтмайди. Ширинликлар эса тандирдан узилган нон каби дастурхонимиз кўрки, тинч ва фаровон ҳаётимизнинг кичик бир белгисидир.\n— Бухорода меҳмонга бир пиёла чой узатишганда, “Қани, марҳамат, оғзингизни ширин қилинг”, дея мулозамат кўрсатилади, — дейди қандолатчи Ойбек Комилов. — Бу ибора замирида кунингиз мароқли кечсин, сиз билан дийдорлашишдан хурсанд¬миз, доимо самимий, ширинсўз бўлинг, яхши ниятлар қилинг, деган эзгу тилаклар мужассам.\nОйбекнинг сўзларини тингларканмиз, ҳаракатларини ҳам кўздан қочирмаймиз. Мана, у қозонга бир кило шакар солди. Икки юз грамм сувда уни обдан қайнатди. Қиём меъёрига келтирилгач, бир муддат совитилди. Кейин эса қиёмга 250 грамм ун, бир парча қўй ёғи қўшилди. Шундан сўнг махсус халтача орқали аралашмага шакл берилди. Қарабсизки, “Собуни” ҳолва тайёр. Татиб кўрсангиз, оғизда эриб кетади, ¬мазали, таъми эса бўлакча.\nОйбек болалигини яхши эслайди. Акаси Отабек билан отасига кўмаклашарди. Мана, бугун унинг ўзи Бухоронинг энг моҳир ҳолвапазларидан. Салкам йигирма йилдирки, шу иш билан машғул. Бодоми қандолат, гардиш ҳолва, новвот, парварда, лавз ҳолвани қойиллатади. Қандолатпазлик унинг учун оилавий бизнесга айланган. Турмуш ўртоғи, уч фарзанди — яқин кўмакчиси. Ҳаётидан мамнун. Рўзғори бут.\n— Шу касбдан барака топдим, — дейди у. — Бизнинг эмин-эркин ишлашимиз, имкониятларимизни рўёбга чиқаришимиз учун барча қулайликлар яратилган. Бухоро шаҳридаги “Марказий деҳқон бозори” очиқ акциядорлик жамиятида савдо растамиз бор. Биз ҳозир қўқони ҳолвани ҳам ўзимизда тайёрлаяпмиз. Мижозларимиз кўп. Улар орасида баъзан чет элликларни ҳам учратасиз.\nШу ўринда таъкидлаш жоизки, миллий ширинликларимизнинг барчаси шифобахш хусусиятга эга. Улар экологик тоза маҳсулотлардан ¬тайёрланади. Новвотнинг танга куч-қувват ато этиши азалдан маълум. Кунжут ҳолва, пашмак ҳолвани айтмайсизми? ўиждувонлик Бадриддин Раҳмонов ҳам ана шундай ҳолвапаз уста.\n— Ҳар бир ширинликни тайёрлашнинг ўз усули бор, — дейди у. — Биз кунжут ҳолва тайёрлаймиз. Ундан бир татиб кўрган киши доимий мижозимизга айланади. Даставвал кунжутни ювиб қуритамиз. Сўнг қозонда қовуриб, элакдан ўтказамиз. Қиёмни қайнатиб, унга ёнғоқ мағзини қўшамиз. Аралашмани столга ёйиб, пичоқ билан маълум бир шаклда кесиб чиқамиз. Совигач, бемалол истеъмол қилиш мумкин.\nўиждувон бозорида миллий ширинликларнинг исталган турини учратасиз. Қандолатчилар “Ҳўкиз тили” дея атайдиган оқ рангли ҳолвани ҳам шу бозордан топиш мумкин. Чунки бундай ҳолва бошқа жойларда тайёрланмайди. Бунинг учун тоғлардан келтирилган махсус бех, яъни илдиз сувда қайнатилиб, совитилади. Кейин чилчўп ёрдамида кўпиртирилади. Қиём тайёрланиб, унга ўша кўпик қўшилади. Ҳосил бўлган аралашма столда пичоқ билан ҳўкиз тили шаклида кесиб чиқилади. Ҳолвапазлар бундай неъмат сиртига бир дона ўрик мағзини қўшишни ҳам унутишмайди.\n— Буларнинг барини онам раҳматли Шарабону ўаффоровадан ўрганганман, — дейди Бадриддин Раҳмонов. — Энди эса билганларимни ўғлим Алишер билан Баҳодирга ўргатаяпман. Шукр, ҳолвапазлик қилиб кам бўлганим йўқ.\nБадриддин аканинг сўзларини тинг¬лаб, давр шиддати, тезкор замон ҳақида ўйлаб кетасан, киши. Қаранг, ҳаёт нечоғлиқ ўзгармоқда. Техника жадал кириб келмаган соҳа қолмади ҳисоб. Ширинликларнинг ўнлаб, юзлаб турлари замонавий, илғор технологиялар воситасида, конвейер усулида ишлаб чиқарилмоқда. Аммо қўл кучи орқали тайёрланаётган парвардаю пашмак, гардишию лафз ҳолваларга талаб ва эҳтиёж кучайса кучаймоқдаки, сусайган эмас. Бу миллий қадриятларимизнинг ажралмас бир бўлаги саналган қандолатчиликнинг мустақиллик шарофати билан қайта кўз очгани, асраб-авайланаётгани шарофати эмасми?!


Ўғри воқеа жойида қўлга олинди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Ўғри воқеа жойида қўлга олинди\nЖорий йилнинг 10 ноябрь куни кечки соат 01:00 ларда Жиззах шаҳри, Мирзо Улуғбек маҳалласида жойлашган С.А. га тегишли савдо дўконига ўғри тушгади. Айни шу пайт Жиззах вилояти Миллий гвардия ходимлари ўғрини воқеа жойида қўлга олган. Шахсий тинтувда ёнидан бир дона “CORIKE” русумли қулоқчин борлиги аниқланган.\nМаълум бўлишича, ўғирликни Шароф Рашидов тумани, “Бобур” қишлоқ фуқаролар йиғинида истиқомат қилувчи, 1980 йилда туғилган фуқаро А.Х. томонидан содир этилган. Муқаддам айбланувчи айни шу турдаги жиноятни қилганлиги учун жазони ўтаб чиққан.\nҲолат юзасидан туман ИИБ тергов бўлими томонидан Ўзбекистон Республикаси Жиноят кодексининг 169-моддаси 3-қисми “а” банди билан жиноят иши қўзғатилган.\nЖиззах вилоят ИИБ ахборот хизмати.


Кенгашга кириш ва аъзолик бадали борасида т...\nКенгашга кириш ва аъзолик бадали борасида таклиф берилди\nАввал хабар қилинганидек, жорий йилнинг 1 октябридан фермер хўжаликлари қўшилган қиймат солиғи тўловчисига айланади. Лекин, 50-55 фоиз туман марказлари компьютер, принтер ва мебель жиҳозлар билан таъминланмаган келгусида бир қатор муаммоларни келтириб чиқариши мумкин. Шу боис ушбу масала бўйича Бош вазир ўринбосари – Молия вазирига мурожаат этилганлиги хусусида Ўзбекистон фермер, деҳқон хўжаликлари ва томорқа ер эгалари кенгаши раёсати йиғилишида ахборот берилди.\nАйни вақтда Молия вазирлиги билан биргаликда марказларнинг муаммо ва камчиликларини бартараф этиш юзасидан чора-тадбирлар режаси ишлаб чиқилиб, вилоят ҳокимликлари ва молия бош бошқармаларига қўшма хатлар юборилган.\nАйни вақтда пахта ва ғалла етиштирувчи фермер хўжаликлари билан шартномалар тузилиб бепул консалтинг хизматлари кўрсатилмоқда. Натижада фермер хўжаликлари учун жуда катта қулайликлар яратилди, яъни “agroonline.uz” дастур жорий қилинди. Фермер хўжаликлари таъминотчи ва хизмат кўрсатувчи ташкилотлар ҳамда банк хизматлари билан дастури интеграция қилинган ва пул маблағлари ҳисоб-китоби электрон имзо орқали амалга оширилиб келинмоқда.\nҲозирда 824,3 гектар сув таъминоти яхши ҳудудларда қўшимча таклифлар билан ва ғалладан бўшайдиган 860,3 минг гектар ерга такрорий экинлар жойлаштирилиб, фермерларга етказилди. 22 июль ҳолатида ғалладан бўшаган 780,7 минг гектарда такрорий экинлар экилди. Мош, тариқ, кунжут, ерёнғоқ, сабзавот, картошка кабилар шулар сирасидандир. Бу борадаги ишлар Бухоро вилоятида 97 фоиз, Хоразмда 95 фоиз, Жиззахда 96 фоиз, Фарғонада 94 фоиз бажарилди.\nШунингдек, аҳоли томорқаларига экилган тўқсонбости ва эртаки экинлардан бўшайдиган 173,1 минг гектар майдонларга ўртаки (такрорий) экинлар экиш режалаштирилган. Хусусан, 1 июль ҳолатига аҳоли томорқаларига 170,8 минг гектар майдонга такрорий экинлар экилди. Бунда Қорақалпоғистон Республикаси, Андижон, Бухоро, Наманган, Сирдарё, Фарғона ва Хоразм вилоятларида экиш ишлари тўлиқ якунига етказилган ҳолда бошқа вилоятларда ўртаки экинлар кечикмоқда.\nЎзбекистон фермер, деҳқон хўжаликлари ва томорқа ер эгалари кенгаши раёсати йиғилишида сув таъминоти оғир бўлган ҳудудлардаги томорқаларга сув етказиб бериш учун артезиан қудуқларини қазишга доир масалалар ҳам муҳокама қилинди. Хусусан, ҳудудларда 487 та артезиан қудуқ қазиш режалаштирилган бўлиб, унга 40096 миллион сўм маблағ ажратиш режалаштирилган экан. 1 июль ҳолатига Кенгаш жамғарма фонди 6 миллиарддан кўпроқ маблағ ажратган. Бугунги кунда 2886 та артезиан қудуқ қазилиб, 85 та маҳаллада қудуқ қазиш учун хулоса олинди.\nБу борада ҳам айрим вилоятларимизда камчиликлар сезилиб турибди. Жумладан, Сурхондарё вилоятида 32 та артезиан қудуқ қазиш учун 2980,8 миллион сўм молиялаштириш режалаштирилган. Бунда тезкор маълумотларга кўра ҳар бир қудуқ лойиҳасининг нархи 300 миллион сўмни ташкил қилиши, ушбу масалада Сурхондарё вилоятига маблағлар ажратиш учун смета лойиҳаларини такроран кўриб чиқиш учун топшириқлар берилди. Қўшимча тарзда айтиш мумкинки, Андижон, Қашқадарё, Самарқанд ва Сирдарё вилоятларида ҳалигача, Ўзбекгидрогеологиядан хулосалар олинмаган.\nАна шу каби масалалар кенг муҳокама қилинган раёсат йиғилишида кенгашлар ҳузурида “Томорқа хизмат” фаолият юритаётган, соҳадаги бошқа хўжалик субъектлари ҳам кенгашга аъзо бўлишини эътиборга олиб, кенгашга кириш бадали сифатида энг кам иш ҳақининг 5 баравари миқдорида ва аъзолик бадали сифатида энг кам иш ҳақининг 10 баравари миқдорида маблағлар тўлаш бўйича таклиф киритилди.\nТашрифлар бугун : 1458


Партия тузишга қарор қилган журналист Мамайга озодликни чеклаш муддатдан аввал бекор қилиниши рад қилинди\nЎтган ойда сиёсий партия тузиш режасини эълон қилган 31-ёшли Жанболат Мамай Facebook’да маълум қилишича, Олмаота вилояти Каскелен шаҳар суди уни шартли равишда муддатдан аввал озод қилиш борасидаги илтимосини рад қилди. У икки йилдан бери пробацион назоратда турибди.\nМамайнинг адвокати Жанар Балгабаеванинг Азаттиқ радиосига айтишича, Қорасой туман суди ўз қарорини қандайдир журналистик фаолият билан изоҳлаган, аммо тафсилотларни айтмаган. Балгабаеванинг сўзларига қараганда, ўз мижозини муддатдан аввал озод қилиниши учун етарлича асослар бор. Адвокатнинг айтишича, Мамайнинг интизомий жазолари йўқ, унга нисбатан бирор бир даъво берилмаган.\n«Расмийлар мен пробацион назоратда қолишимни, Олмаотадан ташқарига чиқа олмаслигимни, мунтазам равишда пробация хизматига келиб рўйхатдан ўтиб туришимни истамоқда», — дейди Мамай суд биноси фонида тушган видеода. Бу видео 26 ноябрь, сешанба куни эълон қилинди. «Менинг фикримча, бу сиёсий қарор. Менинг шартли равишда муддатдан аввал озод қилинишимнинг рад этилишига бирор бир бошқа сабаб йўқ», — дея қўшимча қилади Мамай.\nНоябрь ойи бошларида Мамай баёнот бериб, 2 ноябрдан 8 ноябрга қадар Қозоғистон ғарбий минтақаларига сафарга чиқиш режаси борлигини маълум қилган эди, аммо унинг сўзларига қараганда, пробация хизмати «уни шаҳардан чиқиши тақиқлангани, тақиқни бузса кескин чора кўрилишини» билдирган. Бироқ 9 ноябрь, шанба куни у Олмаотадаги сиёсий ислоҳатлар талаби илгари сурилган митингда бўлди. Кейинроқ фаол Олмаота вилоят жиноят-жазо тизими департаменти унинг ҳаракатидан бирор бир қоида бузилишини топмагани борасида баёнот берди.\nЖанболат Мамай, (айни дамда ёпилган «Саяси қалам. Трибуна» («Сиёсий қалам. Минбар») газетасининг бош муҳаррири) 2017 йил февралда ҳибсга олинган эди. У, расмийларнинг таъкидлашича, собиқ банкир Мухтар Аблязов томонидан БТА Банкдан олиб чиқиб кетилган пулларни қонунийлаштиришда айбланган. Ўша йилнинг сентябрида Олмаота шаҳар суди журналистни айбдор деб топди ва мол-мулки мусодора этилган ҳолда уч йил озодликдан маҳрум қилиш кўзда тутилган ҳолда жазо белгилади. Суд қарорига кўра унинг уч йил давомида журналистик фаолият билан шуғулланиши тақиқланди. У суд залидан озод қилинди. Талдирқўрғон суди апрель ойида журналист Жанболат Мамайнинг шартли равишда муддатдан аввал озод қилиш борасидаги илтимосини қаноатлантирди.\n2009 йилдан бери хорижда истиқомат қилиб келадиган, Қозоғистон хукуматининг танқидчиси Мухтар Аблязов ўз шаънига қўйилаётган айбловларни инкор қилади ва шу билан бирга хукуматни ўша вақтда активлари бўйича мамлакатдаги энг йирик бўлмиш БТА Банкни тортиб олганини даъво қилади.


Август-ҳосилга ҳосил қушиш ойи » Навоий вилояти қишлоқ ва сув хўжалиги бошқармаси\nБош саҳифа » Интерактив хизматлар » Август-ҳосилга ҳосил қушиш ойи\n30-08-2014, 09:06 | Интерактив хизматлар\nАвгустда бажариладиган юмушларнинг яна бир нозик жиҳати шундаки, бу пайтга келиб, ғўза қатор ораларида шўра, итузум, қўйпечак, ғумай каби бегона ўтлар ҳам зўр бериб ўсади. Улар жуда тез ўсиши натижасида ғўзанинг ривожини сусайтириб, ҳашоратларни кўпайтириб, кўсаклар пишиб етилишини кечиктириб, терим пайтида ҳам қийинчилик туғдиради, ҳосил сифатини пасайтиради.\nШу боис ҳар бир далани яна бир бор кўздан кечириб, бегона ўтларни йўқотишга жиддий эътибор қаратиш шарт. Сув ва маҳаллий ўғитлардан самарали фойдаланиш ҳам жуда муҳим бўлиб, бунда суғориш шарбат усулида олиб борилса, намлик узоқроқ сақланади, ғўза тез чанқаб қолмайди, суғоришлар оралиғи узаяди, ерларнинг мелиоратив ҳолати яхшиланади, кўсаклар тезроқ тўлишади, янги кўсаклар кўпроқ пайдо бўлади.\nРивожи кечроқ бўлган далаларда ғўзаларни чилпиш ишларини тезроқ якунлаш лозим. Шунда бундай далаларда ҳам пахта эрта пишиб етилади, ҳосили ҳам баракали бўлади. Айниқса, ғўзани суғоришда экинни оби-тобида суғормаслик талаб этилади. Яъни, ғўзани чўллатиб ҳам, кўллатиб ҳам суғориш ярамайди. Акс ҳолда, ҳосил тугунчалари тўкилиб, етарлича ҳосил тўпланмайди, биомассаси ортиб, очилиши кечикиб кетади.\nТунги суғориш яхши самара беради, ғўза қониб сув ичади, сувдан оқилона фойдаланилади. Агар ғўза қаттиқ чанқатиб қўйилса, гул ва тугунчаларини тўкади, кўсаклар кичрайиб, вазни 1–2 г камайиб кетади, толаси яхши етилмайди, чигити пуч бўлиб қолади, оқибатда ҳосил салмоғига путур етади.\nБорди-ю, далалар кўллатиб суғорилса, ғўза бўйига зўр бериб ўсади, бачкилайди ва ғовлаб кетади, ҳосилини тўкиб юборади, пастки қаватдаги кўсаклари чирийди, қорайиб қолади, сифати пасаяди.\nҒўза навларини суғориш меъёри гуллаш-ҳосил тўплаш даврида гектарига 900–1100, пишиш даврида 700–800 кубметрни ташкил этиши тавсия этилади. Ғўзани гуллаш даврида суғориш муддатларини кечикиши ҳисобига 6–7 ц/га ҳосил йўқотилади, тез-тез суғориш ҳам ҳосилга салбий таъсир кўрсатади. Август ойида ғўза қатор орасини культивация қилиш жуда керакли ишлардан саналиб, ғўза туплари орасида ҳаво алмашинувини яхшилайди, кўсакларга иссиқ ҳаво ва шамол тегиб, тез етилади, сифати ҳам меъёрида бўлади.\nҒўза қатор оралари туташиб-бирлашиб кетмаган далаларда 1–2 марта культивация қилиниши тавсия этилади. Лекин культивация шундай ўтказилиши керакки, ғўза тупларига зиён етмасин, кўсаклар тўкилмасин. Бундай культиватор ишчи органлари яхшилаб, «балиқ сирти» қилиб ўралган, ғилдираклар олди суйри қилиб ҳимояланган, ғўза шохлари ва ҳосил элементларига зарар етказмайдиган бўлиши лозим. Мазкур жараёнда тракторнинг тезлиги бир маромда бўлиши талаб этилади.\nАгар культивация кечиктириб ўтказилса, жўяклар қуриб, юзаси ёрилади, ғўзанинг илдизлари шикастланади, намлик тез йўқотилади, бегона ўтлар кўпаяди, гул ва тугунчалар тўкилиб, ҳосилдорлик 15–25% пасаяди, бир сўз билан айтганда, культивация 1–2 кунга кечикиб ўтказилса 1–2, 2–3 кунга кечиктирилса 3–4 ц/га ҳосил бой берилади.\nКультивацияни чуқур ўтказиш ҳам салбий таъсир этиши мумкин, шунинг учун охирги культивациялар юзароқ ўтказилиши лозим. Бу далани машина теримига яхши тайёрлаш имконини ҳам бериб, пахта териш машиналарининг бир текис юришини таъминлайди. Қатор оралиғи 60 см ва қўш қатор қилиб экилган майдонларда ғўза шохлари бир-бири билан туташгандан сўнг, культивация ўтказилмайди, чунки трактор пояларни пайҳон қилиб, ҳосилга салбий таъсир кўрсатади.\nАвгуст ойида тунлари салқин тушади, ҳаво эса қуруқ ва иссиқ бўлади. Бундай шароитда кўсак қурти, ўргимчаккана, беда қандаласи, қора шира каби зараркунандалар кўпаяди. Шу сабабли зарарли ҳашоратларга қарши курашни янада кучайтириш зарур. Чунки озгина эътиборсизлик туфайли тўпланган ҳосилнинг 30 фоизигача бой берилиши мумкин.\nЗараркунандаларга қарши курашишда Ўсимликларни ҳимоя қилиш институти олимлари тавсиясига асосан, биологик кураш усулидан фойдаланиш, зарурият туғилганда кимёвий воситаларни қўллаш лозим. Кўсак қурти мавжуд майдонларда аввал гектарига 1-2 граммдан трихограмма тарқатиш, 5-6 кун оралатиб уч маротаба (биринчиси 1:10, иккинчиси 1:5 ва учинчиси 1:10 нисбатда ) 1000-2000 донадан бракон қўйилиши лозим.\nЎргимчаккана тарқалган ерларда акарицидлар билан тизимли ишлов берилиши, препаратлардан Узмайт, Энтомайт 1,0-1,5 л/га ва Альтин 0,3-0,5 л/га меъёрда қўлланилиши, уларни тезда бартараф этади. ўўзани август ойида парваришлашда юқоридаги ҳар бир юмушлар ўз вақтида ва сифатли ўтказилса, ғўза ривожи жадал ўтиб, ҳосилига ҳосил қўшилади. Шунинг билан биргаликда пахта машина теримига мос бўлади.\nАгар тавсия этилган ишлар маромида бажарилмаса, ёки улардан бирортаси сифатсиз ўтказилса, ҳосил пасайишига сабаб бўлади. Пахтакорларимиз август ойининг ҳар бир дамини ғанимат билиб, ғўзани қондириб суғориш, оби-тобида культивация қилиш, қатор ораларини “варақлаб” чиқиш, кўсак қурти, ўргимчаккана, беда қандаласи, қора шира хуружидан ҳимоя қилиш, вилт ва бошқа хавфли касалликларга қарши курашиш каби юмушларни ўз вақтида ва сифатли бажаришса, ҳосил салмоғи ва сифати ошади, хирмонлари баланд, даромади баракали бўлад\nМаълумки, пахтадан юқори ҳосил олишнинг энг муҳим омилларидан бири-ғўза...\nАвгуст ойида бажариладиган тадбирларнинг аҳамияти пахта ҳосилида ниҳоятда муҳим....\nАйни кунларда ўлкамизда ёз чилласи ҳукмрон. Бу даврда ғўза парваришининг ҳар бир...\nЖорий йил ғўза парваришида июль ойида бажариладиган ишларни оби-тобида ўтказиш,...